REVISTA  TEOLOGICA 

ORGAN  PENTRU  ŞTIINŢA  Şi  VIEAŢA  BISERICEASCĂ. 

—  APARE  DE  DOUĂ  ORI  PE  IAJRÂ.  — 

Anul  X.  15  Febr.-  15  Martie  1916.  Nr.  4- A. 
REDACTOR:  Dr.  NICOLAE  BALAN. 


CUPRINSUL: 

Dr.  I,  Broşu :  Hristos  a  înviat! 

Gheorghe  Almei'.  Date  pentru  biografia  unor  scriitori  Români 
calvini. 

Vasile  Gan:  Intimitaiea  intre  mine  şi  popor  se  desă¬ 

vârşeşte. 

Dr.  Gh.  Comşa:  O  scriere  valoroasă. 

Dr.  Nic.  Bălatr.  Solia  dela  mormânt 

N.  B.:  Pilde  şi  asemănări:  Anotimpurile  vieţii.  Bu¬ 

ruienile.  Ceeace  ne  trebnieşte.  Şase  regale 
pentru  creştinii  cei  tineri.  Folosul  poverilor. 

N.  Golan'.  Mişcarea  literară;  Calea  vieţii. 

Cronică:  Daruri  frumoase  pentru  orfelinatul  nostru. 

Orfelinat  unit  la  Blaj. 


redacţia  şi  administraţia,  SIB1IU,  strada  REISENFELS  Nr.  11. 


SIBIIU.  -  1916. 

TIPARUL  TIPOQR AFIEI  ARHIDIECEZANE. 


Anul  X. 


15  Febr.  —  15  Martie  1916. 


Nr.  4-6. 


REVI5T9  TEOLOGICĂ 

organ  pentru  ştiinţa  şi  vieaţa  bisericească. 


Abonamentul:  Pe  un  an  10  coroane;  pe  o  jumătate  de  an  5  coroane 
Pentru  România  12  Lei.  —  Un  număr  50  fii. 


Hristos  a  înviat!' 

«Moartea  s’a  înghiţit  în  bi¬ 
ruinţă;  Moarte,  unde  este  bol¬ 
dul  tău?  ladule  unde  este  bi¬ 
ruinţa  ta»? 

Pavel  I.  Ep.  Cor. 

Cap.  XV.  v.  34—55. 

Iubiţi  ascultători! 

Nu  cunosc  sărbătoare  pe  faţa  pământului,  care  să 
ne  umple  inima  cu  nădejdi  mai  bogate  ca  această  lu¬ 
minoasă  zi,  pe  care  a  făcut-o  Domnul  să  ne  bucurăm 
şi  să  ne  veselim  într’ânsa.  Nu  cunosc  dimineaţă  mai 
minunată,  decât  aceasta,  când  poporul  cu  vârtelniţi  de 
ceară  în  mâni  aleargă  spre  biserică,  din  mijlocul  căreia 
cu  glas  de  biruinţă  le  vesteşte  preotul  înălţătoarele 
cuvinte:  «Hristos  a  înviat  din  morţi,  cu  moartea  pe 
moarte  călcând,  şi  celor  din  morminte  vieaţă  dăruindu  le». 

Mai  dedemult,  biserica  creştinilor  din  vechime  îm¬ 
preunase  la  un  loc  cele  două  sărbători,  adecă  cea  a 
răstignirii  şi  cea  a  învierii,  botezându-le  cu  unul  şi  acelaş 
nume.  Fapta  aceasta  nu  este  fără  de  însemnătate  pentru 
noi,  ceice  vieţuim  în  vremurile  de  astăzi.  Căci  bucuria 


1  Din  volumul  de  predici  ce  va  apărea  în  curând. 

mare,  clocotitoare,  a  învierii,  purcede  tocmai  din  jelania 
răstignirii,  iar  răstignirea  se  schimbă  într’o  sărbătoare 
veselă  de  mântuire  a  omenirii,  şi  de  împăciuire  pusă 
între  pământ  şi  cer,  abia  dacă  s’a  întărit  odată  cu  pe* 
cetea  Paştilor  «celor  frumoase  şi  izbăvitoare»,  Paştile 
sunt  ca  un  puternic  şi  învingător  amin,  ceeace  înseamnă 
în  limba  noastră  aşa  este ,  pe  care-1  rosteşte  Dumnezeu 
din  raiu  la  sfârşitul  celor  din  urmă  cuvinte  ale  Mântui¬ 
torului  pe  cruce;  sânt  semnul  că  jertfa  de  sânge  adusă 
de  Hristos  pe  dealul  Golgotei,  n’a  fost  zadarnică;  sunt 
chezăşia  cea  mai  deplină,  că  pe  pământ  nu  va  mai  stă¬ 
pâni  stricăciunea,  şi  nu  va  mai  birui  moartea  cu  duhurile 
şi  întunerecul  ei,  ci  vieaţa! 

Trei  sunt  foloasele  duhovniceşti,  pe  cari  le  putem 
scoate  din  strălucita  faptă  a  învierii  Domnului,  adecă 
ni  s’a  întărit  credinţa,  ni  s’a  deşteptat  nădejdea  şi  ni 
s’a  aprins  în  inimă  flacăra  pâlpâitoare  a  iubirii  deaproa- 
pelui  nostru. 

Mai  întâiu  credinţa. 

Cunoaştem  multe  lucruri  în  lumea  aceasta,  cari  nu 
sunt  date  omului  cu  mintea  lui  cea  neîndămânatică  să 
le  cunoască;  sunt  multe  fapter  cari  oricât  de  ager 
ai  fi  la  gândire  şi  oricâtă  înţelepciune  ai  aveâ,  nu  le 
poţi  tălmăci  în  nici  un  fel,  ci  eşti  nevoit  să  te  apropii 
de  ele  numai  cu  armele  credinţii.  Prin  urmare  dacă  Isus 
n’ar  fi  înviat  din  morţi,  de  bunăseamă  că  toată  credinţa 
şi  dragostea  faţă  de  biserică,  ar  fi  trebuit  să  ni  se  spul¬ 
bere  din  suflet  şi  să  se  împrăştie  întocmai  ca  şi  fumul 
nestatornic.  Prin  învierea  lui  Isus  a  biruit  deci  crucea, 
această  neasemănată  icoană  a  credinţii  creştineşti,  şi  în¬ 
vingerea  ei  a  potolit  mănia  cerului  asupra  oamenilor, 
a  săvârşit  împăcarea  lumii,  a  schimbat  pământul  în  raiu, 
a  zdrobit  lanţurile  morţii,  a  stârpit  puterea  întunerecului, 

a  întors  pe  oameni  din  rătăcire,  a  făcut  să  salte  la  lu¬ 
mină  adevărul,  a  sădit  în  sufletele  noastre  fapta  cea 
bună  şi  a  pus  temelie  de  stâncă  împărăţiei  lui  Dumnezeu. 
yŞi  acum  nădejdea. 

învierea  lui  Hristos  ne-a  dovedit  cu  toată  trăinicia, 
că  moartea  trupească  nu  este  un  rău  aşa  de  mare,  pre¬ 
cum  ni  se  înfăţişează  Ia  cea  dintâiu  privire.  Ieşirea  lui 
din  mormânt,  ne-a  făurit  şi  nouă  ca  din  oţel  nădejdea 
învierii.  Şi  aceasta  înseamnă  foarte  mult.  De  câteori  nu 
avem  lipsă  în  vieaţă  de  nădejdea  aceasta?  Dar  în  tim¬ 
purile  noastre  de  urgie,  acum  când  atâţia  din  fraţii,  din 
copiii  şi  din  părinţii  noştri,  ^aleargă  ca  să  moară  pe 
câmpurile  de  luptă:  cum  am  fi  în  stare  să  ne  mângăem 
oare,  dacă  Isus  nu_ne-ar  fi  lăsat  prin  strălucita  sa  pildă, 
tîncrederea,  că  aceia  cari  şi -au  vărsat  sângele  şi  au  murit, 
vor  înviâ  iarăş?  «Icoana  ce  ni-o  înfăţişează  câmpurile  de 
luptă  cu  miile  lor  de  morţi,  ar  fi  îngrozitoare,  dacă  n’ar  i 
pluti  peste  ea,  ca  un  vultur  cu  aripele  întinse,  duhul' 
uriaş  al  învierii.  Şi  în  clipa  aceasta  ne  pare  cu  nepu¬ 
tinţă  a  nu  ne  trimite  puţin  gândul  şi  la  acei,  cari  sunt 
azi  aşa  de  departe  de  vetrele  lor  strămoşeşti.  Ca  printr’o 
perdea  străvezie  de  ceaţă  ii  vedem  acum  răsărind  îna¬ 
intea  noastră,  cu  tot  dorul  lor  nemărginit  de  casă,  cu 
toată  durerea  şi  suferinţa  din  sufletul  lor,  şi  din  glasul 
bogat  al  clopotelor  de  înviere,  desprindem  ca  dintr’un 
adânc  necunoscut  de  peşteră  cuvintele  lor  duioase,  într’o 
înşiruire  de  mărgăritare  şi  lacrimi.  <?Să-I  chemăm  deci  la 
masa  bucuriei  noastre  şi  pe  sărmanul  ostaş,  murind,  cine 
ştie  sub  care  adăpost  de  şanţ,  pe  nemărginitele  câmpuri 
de  bătae>El  va  veni  de  bunăseamă,  căci  pentru  suferinţele 
lui  a  înviat  Mântuitorul,  şi  azi  e  sărbătoare.  Priviţi-1 
deci  drept  în  faţă.  Un  glonte  i-a  străpuns  pieptul  cu 
iuţeala  fulgerului.  El  cade  la  pământ  şi  în  momentul 

acesta  simte  că  trebue  să  moară,  e  De  nimic  nu-i  pare 
rău,  nici  de  tinereţa  lui  şi  nici  de  prietini.  Un  singur 
lucru  îl  istoveşte  şi  îl  face  să  sufere :  străinătatea  şi  setea, 
o  sete  cumplită,  pe  care  trebue  că  o  au  numai  ceice 
mor,  în  cele  din  urmă  clipe. 

Sărmanul  ostaş  să  târăşte  cum  poate  pe  brânci, 
sub  un  mesteacăn  cu  frunzele  jucăuşe,  căutând  un  loc 
unde  să-şi  adăpostească  capul  de  groaza  arşiţei  de  ameazi, 
la  umbră  —  şi  se  aşează  frumos,  cu  faţa  în  sus,  pen- 
truca  să  moară.  Ii  este  sete,  o  sete  arzătoare,  iar  gâtul 
lui  începe  să  tremure  cuprins  de  nişte  mişcări  repezi, 
ca  nişte  sughiţuri.  Văzuse  adeseori  murind  ortaci  de  ai 
lui  din  sat,  şi  astfel  cunoaşte  acest  semn  trist  al  sfâr¬ 
şitului,  pe  care  poporul  obicinueşte  să-l  numească:  su¬ 
ghiţul  morţii.  Sângele  lui  curge  mereu  din  rană,  şi  ni¬ 
sipul  fierbinte  al  câmpiei  uscate  şi  sfărogite,  bea  acest 
sânge  cu  lăcomie  ca  pe  o  rouă.  De  altfel  nu  simte 
aproape  nici  o  durere,  nici  o  împunsătură,  şi  afară  de 
setea  aceasta  care-1  frige  neîncetat,  aproape  nici  nu  mai 
sufere. 

Deodată  bietul  ostaş  murind,  începe  să  aibă  vedenii 
străine,  pe  cari  le  zăreşte  ca  într’o  depărtare  lăptoasă 
şi  nedesluşită :  şirul  Carpaţilor  ardeleneşti,  învestmântaţi 
cu  brădeturi,  ţinuturile  cunoscute  de  altă  dată,  şi  satul 
său  aşezat  în  inima  munţilor.  Aceste  toate  ce  Ie  vede 
sunt  mai  cu  seamă  chipuri  umbroase,  cu  umbră  multă, 
cu  muşchi  mătăsoşi,  pline  de  izvoare  limpezi  şi  proas¬ 
pete,  —  şi  iată  şi  bătrâna  sa  mamă,  care-1  prinde  pe 
furiş,  pentru  a-1  duce  de  mână  la  biserica  din  mijlocul 
satului,  ca  în  copilărie.  O  mireazmă  dulce  de  sânziană 
şi  iarbă  pătuiitâ,  îl  chiamă  uşor  din  cine  ştie  ce  parte. 
Ce  blândă-i  mângâierea  mamei  sale,  când  îi  netezeşte 
fruntea  cu  sărmanele  ei  mâni  bătrâne  şi  tremurătoare, 

şi  îi  udă  capul,  ce-i  arde,  cu  apă  proaspătă!  Cum?  mamă-sa 
nu-l  va  mai  mângâia  niciodată?  El  nu-i  va  mai  auzi 
niciodată  glasul  ei  arginţiu  şi  dulce?  Să  fie  oare  acesta 
sfârşitul  la  toate?  Să  moară  singur-singurel  aici  în  arşiţă, 
fără  de  făclie  în  mână,  în  câmpul  acesta?  Şi  ostaşul  se 
ridică  deodată  într’o  mână,  nevoind  să  moară... 

înaintea  lui,  mânat  de  un  vânt  de  furtună,  el  zăreşte 
trecând  un  şir  de  vedenii  albe,  ca  un  vârtej  rotitor.  Şi 
din  atingerea  acestui  vârtej,  cu  prundişul  sclipitor,  ţişnesc 
schintei.  Iar  duhurile  acelea  străvezii,  întâlnindu-se  unele 
cu  altele  în  cercuri  repezi,  ca  un  fum  măturat  de  vânt, 
să  pierd  în  înălţime,  în  jarul  văzduhului  albastru.  Ostaşul 
începe  să  tremure  din  tot  trupul.  I  se  pare  întocmai  ca 
şi  când  ar  fi  ridicat  în  slavă  de  nişte  aripi  groaznice 
de  pasere  necunoscută,  şi  se  gândeşte  că  aceasta  este 
clipa  cea  din  urmă  â  morţii.  Dar  nu  este  nimica  altceva 
decât  numai  un  sgârci  al  muşchilor,  un  mare  şi  înfio¬ 
rător  început  de  durere... 

Amintiri  din  copilăria  sa  îi  vin  acum  cu  duiumul 
în  minte,  cu  o  limpezime  străină.  Aude  un  cântec  bă¬ 
trânesc  dela  ţară,  o  doină  legănată,  cu  care  îl  adormeă 
odinioară  mamă-sa  ca  copil  mic.  Şi  apoi,  deodată  clo¬ 
potul  din  satul  său,  începe  să  sune  zgomotos,  dela 
marginea  pădurii  de  mesteceni,  începutul  vecerniei  din 
ziua  învierii.  Pe  obrajii  arămii  ai  ostaşului  încep  să  curgă 
lacrimi.  Rugăciunile  de  altă  dată  îi  năvălesc  în  minte, 
şi  el,  bietul  ostaş.  începe  să  murmure  cu  un  zel  de  copil, 
cuvinte  rupte  din  «Visul  precestii»,  apoi  fără  de  veste 
apucă  în  mână  o  cruciuliţă  cu  chipul  Domnului  Hristos 
răstignit,  pe  care  i-o  atârnase  de  grumaz  mamă-sa  când 
a  plecat  de  acasă,  şi  are  încă  atâta  putere  să  o  ducă 
la  buze  şi  să  o_sărute  cu  o  dragoste  neţărmurită.  Şi  să 
închină  cu  tot  sufletul,  acestei  icoane  a  durerii,  Ia  care 

în  fiecare  seară  se  rugă  pentru  el  şi  bătrâna  lui  mamă. 
Faţa  i  se  luminează  pe  încetul  de  nădejdea  tare  a  acelora 
care  mor,  —  şi  sus  de  tot,  în  liniştea  chinuitoare  a  sin¬ 
gurătăţii,  glasul  ce  i  se  stinge  uşor,  şopteşte  aceste  cu¬ 
vinte  vecinice  ale  despărţirii:  «La  revedere,  la  revedere 
în  cer»! 

Se  apropie  de  ameazi  şi  soarele  dogoreşte  groaznic, 
iar  ostaşul  sufere  tot  mai  puţin.  Câmpia  sub  lumina 
ascuţită  de  vară,  îi  pare  ca  o  mare  vatră  de  foc  alb, 
a  cărui  căldură  însă  nu-1  mai  arde.  Uneori  pieptul  i  se 
umflă  ca  pentru  a  trage  aer  mult,  iar  gura  i  se  deschide 
ca  pentru  a  cere  apă.  Apoi  falca  de  jos  îi  cade  deodată 
înţepenită,  gura  i  se  deschide  largă,  pentru  cea  din  urmă 
oară,  şiaostaşul  moare  dyJte,  într’o  orbitoare  strălucire 
a  soarelui... 

Iubiţi  ascultători!  Noi  ştim  că#Isus,  pentruca  să 
poată  învia  a  trebuit  şi  el  să  moară  şi  să  sufere  durere. 
In  fapta  aceasta  găsim  tăinuită  o  învăţătură  adâncă,  şi 
anume  că» lucruri  mari  nu  se  pot  câştiga  nici  odată  fără 
de  jertfe  mari.  Cu  gândul  acesta  trebue  să  ne  mângăem 
astăzi.  fSute  de  mii  din  vitejii  fii  ai  poporului  nostru, 
sufer  acum  şi  îşi  jertfesc  viaţa  în  felurite  locuri.  Ei  o 
fac  aceasta  cu  bucurie  pentru  ca  mai  târziu* poporul  în¬ 
treg  să  poată  învia  dimpreună  cu  cei  rămaşi  acasă. 
rMoartea  vrednicilor  ostaşi  ai  neamului  românesc  nu 
trebue  deci  să  ne  întristeze,  ci,  dimpotrivă,  să  ne  deâ 
nădejde.  Deoarece  ştim  prea  binercă  atunci  când  să- 
mânăm  grâul  în  pământ,  dacă  nu  moare  şi  nu  putre¬ 
zeşte  mai  întâiu  partea  de  din  afară  a  grăuntelui,  nu 
poate  răsări  sămânţa.  Dar  partea  din  lăuntru  rămâne 
vie.  Tot  asemenea  suntem  şi  noi.  Trupurile  copiilor 
noştri  au  murit  acum  şi  s’au  dat  firii  spre  stricăciune, 
dar  ne-a  rămas  în  schimb  sufletul,  şi*cu  fiecare  moarte 


de  pe  câmpul  de  luptă  numărul  învierilor  noastre  creşte. 
Moartea  se  schimbă  azi  pentru  noi  într’o  faptă  măreaţă: 
ea  înseamnă  biruinţa  şi  învierea  noastră! 

Şi  în  sfârşit  iubirea. 

Prin  învierea  lui  Hristos  ne-am  apropiat  parecă 
cu  toţii  mai  tare  unul  de  altul,  şi  ne-am  simţit  mai 
fraţi  decât  totdeauna.  Căci  pe  acela  pe  care-1  vezi  că 
sufere,  îl  iubeşti  mai  mult.  Sărbătoarea  Paştilor  este  săr¬ 
bătoarea  iubirii  celei  mai  înalte  creştine,  şi  a  înfrăţirii 
sufletelor.  In  clipa  aceasta  îmi  vin  în  minte  mamele  şi 
soţiile  iubiţilor  noştri  ostaşi,  din  câmpiile  pustii  ale 
Galiţiei.  Sărmane  femei !  Eu  ştiu  că  voi  plângeţi  astăzi, 
că  bucuria  învierii  va  găsi  atât  de  puţin  loc  de  astădată 
în  inimile  voastre.  Pasările  ciripesc  pe  ramuri  atât  de 
frumos,  dar  voi  nu  le  ascultaţi ;  clopotele  sună  din  tur¬ 
nuri  atât  de  dulce,  dar  voi  nu  le  auziţi;  florile  îşi  iro¬ 
sesc  mireasma  lor,  dar  voi  nu  le-o  simţiţi.  In  ochi  vă 
strălucesc  lacrimi,  iar  inimile  vă  sunt  sbuciumate  de  jale. 
Ce  să  vă  spun,  şi  cum  să  încerc  să  vă  mângăi?  Care 
să  fie  acel  cuvânt  fermecat,  ce  ar  putea  aduce  sfântul 
mir  al  alinării  în  sufletele  voastre?  Cu  ce  să  vă  aseamăn 
şi  cum  să  vă  pot  linişti  durerea  ce  vă  înfrânge  ?  Voi 
sunteţi  întocmai  ca  mironosiţele  din  evangefie,  cari  s’au 
dus  Dumineca,  des  de  dimineaţă,  plângând,  să  tămâeze 
şi  să  ungă  cu  mirodenii  trupul  Domnului  nostru  Isus 
Hristos.  Şi  plângeau  pe  drum,  plângeau  mereu.  Dar 
lacrimile  lor  au  încetat  îndată  de  a  mai  izvorî,  cum  au 
luat  seama  că  marele  mort,  nu  mai  eră  în  stăpânirea 
mormântului,  ci  înviase,  şi  câştigase  şi  lumii  întregi  în¬ 
vierea.  ^Iubite  mame  şi  soţii  ale  morţilor  ostaşi,  zvân- 
taţi-vă  lacrimile  şi  potoliţi-vă  plânsetul  vostru  amarnic. 

«Din  durerea  voastră  nemărginită,  va  răsări  bucuria  cea 
mare  a  neamului  nostru.  Potoliţi-vă  plânsetul  în  glasul 

arginţiu  a!  clopotelor  de  înviere,  şi  în  cuvintele  de  bună- 
vestire  ale  apostolului,  ce  strigă:  <  moartea  s’a  înghiţit 
în  biruinţă.  Moarte,  unde  este  boldul  tău?  Iadule,  unde 
este  biruinţa  ta»  ?  Mângăiaţi-vă  împreună  cu  vorbele 
dulci  ale  poetului,  care-şi  sfârşeşte  minunata  sa  poezie 
botezată:  «La  Paşti»  în  felul  acesta: 


Amin. 


«Ah  iar  în  minte  mi-ai  venit 
«Tu  mama  micilor  copile! 

«Eu  ştiu,  că  şi  ’n  aceste  zile 
«Tu  plângi  pe  al  tău  copil  dorit! 

«La  zimbet  cerul  azi  ne  chiamă: 

«Sunt  Paştile!  Nu  plânge  mamă!» 

(Coşbuc). 

Dr.  /.  Broşu. 


Date  pentru  biografia  unor  scriitori 
Români  calvini. 

In  anuarul  gimnaziului  calvinesc  din  Cluj( anul  1906) 
apăru,  ca  adnex,  numele  elevilor  care  studiaseră  acolo 
dela  1 668  începând,  sau  poate  şi  de  mai  nainte.  Se  spune, 
aproape  despre  fiecare,  şi  ce  s’a  ales  dintr’ânsul.  Pe  noi 
întru  atâta  ne  interesează  condica  aceasta,  că  din  ea 
ştim  care  din  Românii  calvini  studiaseră  la  Cluj.  Despre 
unStephanus  Fogarasi  se  zice:  «ductus  ad  recto- 
ratum  Szekiensem».  Nu  credem  să  fie  acelaş  Ştefan 
Fogaraşi,  predicatorul  român-maghiar  din  Lugoj ,  care 
tipărise  în  Bălgrad  (1648)  un  catichis  calvinesc,  cu  litere 
latine  şi  cu  ortografie  ungurească.  Acest  catichis  se  gă¬ 
seşte  nu  numai  într’un  singur  exemplar  la  gimnaziul 
calvinesc  din  Târgul  Murăşului  (cfr.  Bianu-Hodoş: 
Bibliografia  românească  veche);  există  un  exemplar  com¬ 
plet  şi  la  gimnaziul  calvinesc  din  Sepsiszentgydrgy. 

Cu  numele  «Fogarasi»  se  mai  află  în  anuar  următorii: 
Oeorgius  (ductus  Retteginum);  Ga  briei  (honeste 
valedixit) ;Samuel;Josephus (corpore  exiguus, tonsor 
factus);  Nicolaus;  Ladislaul  (meşter factus) ;  Ale- 
xius;  Petrus;  Johannes  (musas  Enyedenses  salu- 
tavit).  Poate  vreunul  dintre  aceştia  va  fi  din  familia 
«Fogaraşi»  dela  Lugoj. 

Un  Jon  Viski  tradusese  la  1697  «A  lui  Szvent 
David  Kraj  si  Prorokul  o  szutye  si  csincsdzecs  Soltari». 
Cu  numele  de  «Viski»  iarăş  întâlnim  mai  mulţi.  Despre 
unjoannes  Viski  se  spune:  «Academias  salutavit, 
primum  pastore  Szigethiensis,  deinde  Claudiacus  factus, 
ubi  supremum  diem  obivit,  Anno  1734».  Se  mai  află: 
Marti  nus  (rector  Sz.  Nemethiensis  factus);  Paulus; 
Stephanus;Georgius (Debreczinum  salutavit,  ibique 
vita  functus  est) ;  J  o  a  n  n  e  s  (Academias  salutavit  et  redux 
past.  Hunyad);  Simon;  Gabriel;Michael;  Moses 
(pater  familias  Tordensis  optimus)  Dacă  vreunul  dintre 
cei  doi  «Joannes»  este  acelaş  care  scrisese  şi  româneşte, 
cel  puţin  atâta  ni  se  destăinueşte  din  vieaţa  lui,  că  stu¬ 
diase  şi  la  gimnaziul  calvinesc  din  Cluj. 

Un  al  treilea  român  calvin  e  Grigore  Şandor 
de  Agyagfalva  (Agyagfalvi  Sândor  Gergely),  care  la 
1642  scrie  laude,  cântece,  eter  bisericeşti  în  Haţeg.  Manu¬ 
scrisul  lui  se  păstrează  la  biblioteca  gimnaziului  calvinesc 
din  Dobriţin.  Despre  dânsul  n'avem  de-loc  date  pozitive; 
despre  un  Michail  Agyagfalvi  însă  se  ştie  că  stu¬ 
diase  la  gimnaziul  calvinesc  din  Cluj.  Poate  e  chiar 
fiul  lui  G rigori e,  şi  în  loc  de  porecla  «Şandor»  fo¬ 
loseşte  predicatul  «Agyagfalvi». 

Intre  foştii  elevi  ai  gimnasului  calvinesc  din  Cluj , 
după  nume  par  a  fi  Români  următorii:  Josephus  Kur- 
tâny  (Curtean),  secularis  factus,  dein  dux  et  judex 

Claudiopolitanus  creatus  (între  anii  1692 — 1696  biblio¬ 
tecar);  Stephanus  Tir  na  vai  (de  Târnave),  rector  Gor- 
genyiensis  factus;  losephus  Gruzda  (?);  losephus  Al¬ 
bişi  (de  Albiş),  pastor  Babutzensis  factus;  Ladis,  Mosa(?), 
politicus  et  quidem  cancellista;  Mich.  Orgovânyi 
(Orgovan);  Mich.  Mora  (?);  Franciscus  Boer;  Jos. 
Borbât  (Bărbat),  pastor;  Mich.  Vântza  (Vanţa),  pastor; 
Mich.  Sz ava  (Sava);  MosesDemjen  (Dămian);  Joan- 
nes  P  o  p  s  a,  fatorum  obiectum ;  David  K  o  n  t  z  a  (Conţă), 
popa ,  tandem  Viennam  adiit,  ibique  moratus  aliquamdiu 
retulit  vacuum  caput  arte  et  aere  crumenam;  Nic.  Both, 
popa  factus;  Alex.  Mirese  (Mirce),  cancellista;  Samuel 
Ketzeli  (de  Căţel);  Joh  Sinka  (?),  adsesor,  rector  B. 
Vâralyensis;  Mart  Olâh  (?),  magister  Sz.  Kereszztu- 
riensis;  Lad.  Gurzo  (?),  Viennam  se  contulit;  Alex. 
Kolcza  (Colţa);  Sam.  Mâhes  (?),  academias  salutavit, 
dein  professor  Claud.;  Alex.  Luka  (Luca),  procurator; 
Andr.  Anka(Anca),  nescitur;  Sam.  Wândza  (pe  semne: 
Vancea),  Komediâs;  Jos.  Vând  za,  oeconomus;  Franc. 
Kurtsuly  (Curciul),  vâsârbiro;  Mich.  Kovâcs,  alias 
Baszârâd  (Basarab),  nagy  csald  (mare  înşelător);  Mich. 
Loga;  Franc.  Kozma  (?);  Georg.  Gâmân  (?);  Lad. 
Moldvai  (de  Moldova);  Joh.  Darabont  (?);  Mos. 
Baga  (?)  şi  Jos.  Fakna  (?) 

La  1898  apăruse  (în  Budapesta)  cartea :  «Tiszântuli 
ev.  ref.  papok,  1597  -  1679»  (Registrul  preoţilor  calvini 
de  dincolo  de  Tisa,  dintre  anii  1597—1679),  de  Dr. 
Samuil  Borovszky.  Intr’acest  registru  ni  s’a  păstrat 
numele  următorilor  preoţi  calvini  Români:  Mathias  Vi  schi, 
trimis  la  Sasvâr  prin  hotărîrea  sinodului  ţinut  la  14  Iun. 
1637  în  Dobriţin,  Michael  Vi  schi  trimis  la  Kraszna- 
Mihălyfalva  prin  hotărîrea  sinodului  ţinut  Ia  18  Iun. 
1651  în  Kdllo ;  Nicolaus  Vi  schi,  trimis  la  Lovo  prin 

hotărîrea  sinodului  ţinut  la  2  Iun.  1652  în  Oradia-mare 
(Aceşti  trei  «Vischi»  poate  sunt  înrudiţi  cu  «Viski»  al 
nostru);  în  sinodul  ţinut  la  7  Sept.  1631  în  Bâthor  se  ho- 
tăreşte:  Michael  Tatarosi,  natione  Valachus,  inter  Vala* 
chos  Tatorosinum  ordinatus  a  nobis;  Andreas  Kovesdi 
Dedănra  olâh  papsâgra  megyen  (se  duce  preot  român  la 
Dedan);  la  sin.  din  7  Iun.  1654,  ţinut  în  Szatmâr- Nemeti, 
ia  parte  din  Kozep-Szolnaki-Tradus  preotul  din  Bereben, 
Stephanus  Fogarasi;  la  sinodul  din  7  Iun.  1671,  ţinut 
la  Dobriţin,  iau  parte  următorii  preoţi  calvini  «Valachi»: 
lohannes  Tatarosi  din  Csetelak  şi  Petrus  Kovesdi 
din  Monos- Petri;  la  sinodul  din  30  Sept.  1673,  ţinut  în 
Diâszeg ,  e  de  faţă  preotul  calvin  «Valachus»:  Gallus 
Dedai  din  Ujfalu;  la  sinodul  din  23  Iun.  1675,  ţinut 
în  Csatăr,  sunt  numiţi  preoţi  «Valachi»  la  Kamuti  Ge- 
orgius  Vârallyai;  la  Szărszeg  Michael  Szoarhegyi; 
la  Totfalu  Demetrius  Totfalusi;  iar  la. 7 ataros  Moses 
Tatarosi;  la  sinodul  din  27  Sept.  1676,  ţinut  la  Zilah, 
e  numit  «Valachus»  Joh'annes  Pap  la  Sirmezd ;  la  sinodul 
din  27 — 28  Nov.  1678,  ţinut  la  Nagy-Le'ta,  sunt  numiţi 
următorii  «Valachi»:  la  Szărszeg  Mich.  Sârszegi;  la 
Tankafalva  Johannes  Tankafalvai;  la  Kirâlyi  Gabriel 
Kirâlyi.  Se  mai  spune:  S.  Synodus  Generalis  unica  hac 
vice  permisit  duobus  senioribus  Valachis,  Michaeli  Pap 
et  Andreae  Nagra,  ut  ultra  Crisium  ordinent  tres  hosce 
candidatos  Valachos:  Johannem  Debrecseni  Debre- 
cseinum,  Petrum  lso pali  agi  Isopallaginum,  Georgium 
Funcskai  Funcskinum .  La  sinodul  din  2  Iulie  1679, 
ţinut  în  Szoboszlo,  eră  de  faţă:  Valachus  unicus,  Gâl 
Pap  (vulgo  vocatus),  care  a  fost  trimis  la  Almos. 

In  arhiva  Telekyană  (Târgul- Mur ăşului)  am  găsit 
următoarea  scrisoare  a  lor  trei  preoţi  români,  care  e  un 
dat  preţios  pentru  judecarea  influenţei  calvine  asupra 

bisericii  noastre.  Scrisoarea  e  datată  la  20  Mai  1683  şi 
se  află  subt  Nrul  3229/5: 

«Mostani  olâh  Puspok  Josephus  Achaicus  mellet 
hârom  olâh  Papoknak:  Kolos  Monostori  Popa  Danielnek, 
Szeben  Szeki  Vestemi  Popa  Nyâgulnak  es  Belsd  Szolnok 
Vârmegyei  Pecserszegi  Pop  Jânosnak  igen  alâzatos  Ko- 
nyorgâsek  Nagysâgodhoz. 

Kglmes  Urunk!  igen  alâzatosan  jelentyiik  Nagsdnak 
mostani  Puspokunknek  Nagyssâgodtol  vald  elonkben 
allittatâsât  ertven  Nagod  Kegyelmessegit  igen  alâzatosan 
vottuk  es  az  Kozeleb  el  mult  Segesvâri  Gyulesre  (mint 
hogy  Enyedrâl  oda  halasztattunk  hogy  jiijiink  ott  a 
puspok  dolgânak  vegkep  valo  eligazitasâra),  223  pap  s 
egynehâny  esperest  osszegyult,  hogy  a  puspok  dolgât 
vegkep  eligazitsâk.  Mindnyăjan  ezen  Josephus  Achaicust 
szeretjtik,  6  kigyelm^vel  megnyugszunk.  3  pap  ellenkezik 
vele,  akik  a  maguk  s  nem  a  koz  javât  keresik.  A  pii- 
spoknek  Nsgodtbl  adatott  s  elvett  ptispoksegero!  vald 
minden  levele  adassdk  kezibe  (Ordin âltatâsa  Havaselvân 
legitime  veghezment).  Azt  a  parancsot  vettek,  hogy  a 
puspok  melle  3  pap  vâlasztassek  s  hogy  vegkepen  valo 
vâlasszuk  Fogarasban  leszen.  Ok  hârman  sajăt  koltse- 
giikon  olt  vannak.  Segesvâri  igerethez  k6pest  kerik  a 
puspok  dolgânak  eligazitâsât,  hogy  mint  a  puspok,  mint 
pedig  ok  tudjâk  magukat  mihez  tartani». 

Studiindu-se  arhivele  şi  matriculele  bisericilor  calvine 
din  Ardeal,  multe  date  interesante  şi  nume  vor  ieşi  încă 
la  iveală.  Răsfoindu-se  însă  şi  matriculele  gimnaziilor 
calvineşti  şi  catolice  din  Ardeal,  se  va  dovedi,  că  fiii 
nobililor  şi  ai  orăşenilor  Români  nu  numai  că  în  aceste 
şcoli  învăţaseră,  dar  că,  părăsindu-şi  religia  străbună, 
cea  mai  mare  parte  s’a  rupt  de  poporul  din  care  s’a 
ridicat,  şi  astfel  âu  fost  pierduţi  pentru  noi. 

_  Gheorghe  Alexici. 

Intimitatea  între  mine  şi  popor  se 
desăvârşeşte.1 

Din  memoriile  unui  duhovnic. 

Eram  fericit  în  zilele  acele,  ştiind  că  obştea  e  cu 
mine,  «şi-a  dat  mie  sufletul».  lubilam.  Îmbătat  de  suc¬ 
cesul  momentan,  nu-mi  dam  seama  de  primejdiile,  con¬ 
flictele  viitoare  cu  poporul.  Vecinului,  dela  care  primisem 
odată  un  sfat  bun,  îi  revine  meritul  de  a  mă  fi  trezit 
din  beţia  succesului  ieftin.2  Intr’una  din  zile  mă  pome¬ 
nesc  cu  el  că-mi  întră  în  casă  cu  vorbele :  Iartă  părinte, 
că  iar  te  neliniştesc!  Nori  grei  văd  apropiindu-se,  fur¬ 
tună  nouă  te  ameninţă,  care  nu  o  bagi  în  seamă,  şi 
mi-aş  ţineâ  de  mare  păcat,  nevestindu-ţ-o,  ca  să  te  poţi 
feri  din  calea  ei!  M’am  îngrozit,  neputând  şti  de  ce  e 
vorba.  M’am  calmat  totuş  în  faţa  nenei.  Avându-1  apoi 
foarte  la  inimă,  de  când  cu  ţinuta  sa  foarte  binevoi¬ 
toare  mie,  şi  păstrându-i  toată  încrederea,  l-am  asigurat 
că  e  departe  de  mine  supărarea,  din  contră  îmi  pare 
foarte  bine.  Ba  i-am  tâlcuit  vorba  Seri pturei :  Din  gura 
pruncilor  şi  celor  rugători  s’a  săvârşii-  lauda  (Mat.  21, 
16),  spnnându-i  că  judecăţile  ţăranilor,  scoase  din  practica 
vieţii  sunt  neprihănite,  neinfluinţate  de  porniri  pezişe, 
deci  clare  şi  temeinice.  Oamenii  de  carte,  îmbătaţi  de 
teorii  şi  fraze  goale,  învăţate  pe  dinafară,  necunoscând 
realitatea,  pot  să  facă  concluziuni  greşite,  se  pot  poticni 
cu  sfaturile  tocmai  când  apar  mai  ştienţifici.  Ţăranii  însă 
grăesc  din  păţănii  —  mintea  din  urmă  a  românului, 
care  e  cea  mai  bună.  S’a  simţit  măgulit  bătrânul,  încâtva 


1  Continuare  la  Nr.  7 — 9  Rev.  Teol.  pe  a.  1914. 
*  Vezi  pag.  190  Nr.  6-7  Rev.  Teol.  pe  a.  1913. 

şi  îmbărbătat  a  da  pe  faţă  ceea  ce-i  apasă  inima,  de 
aceea  a  continuat  vorba:  Nu  te  bizui  părinte!  Ai  dat 
ajutor  poporului  şi  te  are  drag  acuma.  Pe  la  spate  se 
unelteşte  însă.  Unii  pun  întrebarea:  Oare  numai  dorul 
de  binele  poporului  l-a  îndemnat  pe  Sfinţia  sa  a  veni 
poporului  în  ajutor?  Şi  tot  aceştia  îşi  răspund:  A  ră¬ 
sturnat  o  ceată  de  lipitori,  ca  să  ia  dânsul  şi  cu  ai  săi 
locul  detronaţilor,  lată  că  te  scot  interesat,  părinte!  Iţi 
află  cusur.  Pănâ  acum  nu  este  nime  pe  faţă,  căci  n’are 
paiul  de  care  să  se  poată  acăţa.  Îndată  însă  ce  nu  le-ar 
conveni  numai  o  singură  mişcare  de-a  d-tale  vor  da  pe 
faţă  gândul  lor  şi  te  vor  amărî,  părinte!  Cei  ce  caută 
pete  în  soare  n’au  lipsit  şi  nici  când  nu  vor  lipsi,  dacă 
nu  sunt  făcuţf  de  cu  bunăvreme  neputincioşi.  D-ta  pre- 
dici  în  biserică,  că  poporul  ce  a  strigat  «osana»,  nu  la 
multe  zile  a  părăsit  pe  Isus  şi  a  strigat  lui  Pilat:  la-1, 
ia-1,  răstigneşte-!!  (Ioan  19,  15).  Nu-ţi  aduci  aminte,  că 
pornirile  bestiale  nu  au  putut  fi  total  nimicite  prin 
moartea  Iui  Isus  pe  cruce?  S’au  mănuşat,  da,  oamenii, 
da,r  pizma,  pizma...  părinte!.,  pizma  n’a  perit... 

Qraiu  de  filozof,  nu  al  unui  om  de  rând.  Acum  în¬ 
ţelegeam  de  ce  unii  din  popor  mă  tămăiază,  dar  sufletul 
li-se  pare  aşa  rece.  Tresar  când  mă  întâlnesc  cu  ei, 
apoi  încep  a  da  pe  curtezanul  ce  tămâiază.  De  departe 
se  vede  că  îşi  fac  silă  sufletului  şi  nu  pot  privi  nici 
când  drept  în  ochii  mei.  Situaţia  îmi  era  clară:  Oamenii 
aceştia  vor  unelti  contra  mea  şi  mă  vor  părăsi  când 
îmi  va  fi  lumea  mai  dragă;  ba  întreg  poporul  îl  vor 
duce  cu  ei,  căci  popularitatea  e  pasere  măiastră  din 
alte  plaiuri,  numai  rar  şi  pe  scurt  timp  dă  pe  la  noi. 
Fior  rece  a  trecut  deci  prin  întreagă  fiinţa  mea.  M’am 
cutremurat.  Şi  era  p’aci  să  cad  frânt  la  pământ:  atât  de 
mult  m’a  impresionat  perspectiva  posomorâtă  a  viitorului. 

Va  să  zică  seria  luptelor  sterpe  şi  fără  rost  nu  s’a  curmat 
încă?..  Norocul  pe  mine,  că  mentorul  era  lângă  mine, 
şi  ştiam  că  cu  bună  seamă  are  pregătit  ceva  pentru 
mine  în  traista  cu  merindele,  ca  şi  lotor,  omul  de  stare 
umilă  ce  a  îndrăznit  a  da  sfat  chiar  unui  profet  ca 
Moise  (Eşire  18,  14 — 27).  Nu  am  urmat  prin  urmare 
calea  sfătoşilor  ce  ţin  degradare  pentru  sine  a  se  apropia 
de  opincă  şi  nu  vreau  să  primească  nici  o  vorbă  bună 
dela  omul  din  popor.  De  ce  să-mi  fie  mie  ruşine 
de  un  om  de  rând,  când  nu  i-a  fost  ruşine  lui  Moise? 
De  ce  să  nu  primesc  sfaturile  bune,  de  ar  veni  chiar 
dela  un  corturar?  Trebue  să  ştim,  că  ţăranul  rar  e  do¬ 
bitoc,  cum  mulţi  cred.  In  pătura  de  jos  tot  aceleaşi  cu¬ 
rente  spirituale  domnesc  ca  şi  la  pătura  superpusă.  Deo¬ 
sebirea  între  ţărani  şi  intelectuali  singură  aceea  este, 
că  ideile  ţăranilor  se  mişcă  pe  teren  mai  strâmt  ca  a  in¬ 
telectualilor,  fiindcă  orizontul  lor  spiritual  este  mai  în¬ 
gust;  în  altă  privinţă  şi  ţăranul  tot  «şa  raţionează  ca  şi 
filozoful.  Maximele  ce  circulă  prin  popor  dau  neperitoare 
dovadă.  Hotărât  afirm  că  mai  mulţi  filozofi  are  poporul, 
decât  clasa  numită  cultă.  Numele  lor  se  perde  însă  în 
ceaţa  ce  încunjură  satele  noastre,  pentrucă  sunt  prea 
modeşti  şi  ţin  mult  la  maxima  Scripturei :  Iar  tu  când 
faci  milostenii  nu  trâmbiţa  înaintea  ta,  precum  cei  fă¬ 
ţarnici  fac  în  adunări  şi  în  uliţi,  ca  să  se  mărească  dela 
oameni.  Adevăr  zic  vouă  că-şi  iau  plata  sa.  Iar  tu  când 
faci  milostenie,  să  nu  ştie  stânga  ce  face  dreapta  ta 
(Mat.  6,  2 — 3).  Dintre  modeştii  preamăriţi  de  Hristos 
era  nenea  meu.  Pentru  lumea  toată  n’ar  fi  divulgat 
cuiva  că  stă  de  vorbă  cu  mine,  că- mi  dă  sfaturi.  Ce  e 
drept  nici  mie  nu-mi  cauza  nici  o  grijă  gândul,  că  lumea 
ştie  că  am  de  învăţător  pe  un^opincar.  Şi  acestuia  şi 
altor  opincari  bucuros  le  mărturiseam,  că  nu  e  tot  una 

învăţătura  din  carte  cu  cea  dobândită  din  viaţa  practică. 
Carte  am  destulă,  dar  nu  am  crescut  între  oamenii  ace¬ 
ştia  şi  nu  le  pot  cunoaşte  toate  obiceiurile,  toate  tainele. 
Mărturisirea  n’a  adus  nici  o  micşorare  vazei  mele.  Din 
contră:  mi-a  crescut  mult  vaza  înaintea  poporului.  Căci 
ziceau  oamenii:  Părintelui  îi  place  să  audă  toate  părerile, 
şi  bune  şi  rele,  ca  să  judece  drept.  Aşa  ne  place!.. 

Mă  cunoştea  din  această  parte  şi  nenea  meu.  De 
aceea  îi  plăcea  să  stea  cu  mine  de  vorbă.  înţelegând 
că  vorbele  sale  m’au  neliniştit,  îndată  a  căutat  să  mă 
mângâie  şi  mi  a  zis:  Nu-ţi  pierde  curajul!  Nici  o  bubă 
fără  leac.  D  ta  vei  câştigă  sufletul  poporului  şi-l  vei 
lega  de  d-ta.  De  un  rătăcit  —  doi,  ce-ţi  pasă  atuncea! 
Peştele  pus  pe  uscat  se  sbate  cât  se  sbate,  în  cele  din 
urmă  n’are  ce  face,  şi  ori  se  îndestuleşte  cu  balta  în 
care  poate  mişcă  ceva,  ori  rămâne  pe  uscat  şi  moare. 
Apropie-te  de  oameni,  părinte,  să-i  ai  ca  pe  proprii  fii, 
iar  dânşii  să  te  aibă  ca  pe  tată,  în  care  se  pot  încrede 
şi  în  bine  şi  în  rău,  ştiind  că  «sufletul  ţi-1  pui  pentru 
ei».  Atunci  vie  furtuni  cât  de  turbate,  de  nimic  nu-ţi 
pasă,  căci  fiii  se  fac  zid  de  apărare  în  jurul  d-tale,  zid 
ce  nici  porţile  iadului  nu-1  pot  sparge,  şi  d-ta  cu  trupurile 
lor  eşti  apărat  de  orice  fulger!...  Eşti  bun,  drept,  bine¬ 
voitor  oamenilor;  te  trudeşti  mult  pentru  binele  lor.  Una 
îţi  lipseşte,  ca  şi  Martei  din  Evanghelie  (Luca  10,  42). 
(Iartă,  că  îţi  spun  fără  încunjur,  căci  nu  vreau  să  ascund 
în  sac , motanul,  când  ghiarele  şi  aşa  se  văd).  Iţi  lipseşte 
atingerea  cu  poporul ,  sau  apropierea  de  popor.  In  sine-ţi 
te  întrebi:  cum  se  poate  asta,  când  eu  ori  cu  cine  mă 
întâlnesc,  prind  vorbă,  şi  ori  la  care  casă  sunt  chemat, 
plec  bucuros,  fără  zăbavă,  şi  îndeplinesc  toată  diregătoria 
ce  se  ţine  de  preot  cu  cea  mai  mare  sârguinţă?  Şi 
totuş  treaba  se  are  cum  zic  eu,  părinte.  Preotului  nu  e 

destul  a  fi  slujbaş  bun.  Isus  zice:  Eu  sunt  păstorul  cel 
bun  şi  cunosc  pe  ale  mele  şi  mă  cunosc  de  ale  mele 
(loan  10,  14).  Ce  însemnează  asta?  Nu  atâta  oare,  ca 
păstorul,  adecă  preotul,  să-şi  cunoască  bine  parohienii, 
şi  parohienii  iar  să  cunoască  bine  pe  preotul  (duhovnicul) 
lor?  Iţi  cunoşti  d-ta  bine  parohienii?  Ştii  oare  ce  nă¬ 
cazuri  (să  zicem  şi  bucurii)  personale  au?  Te-ai  învârtit 
vr’odată  printre  ei,  nu  ca  oficiant,  când  atingerile,  oricum 
s’ar  luă,  sunt  lipsite  de  timbrul  intimităţii,  ci  ca  persoană, 
să  zic,  privată,  în  care  calitate  mai  curând  intrăm  în 
sufletul  altora  şi  mai  curând  ne  înrudim  sufletul  cu  ei? 
Poporul  nu  dela  masă  se  cârmuie.  Vai  de  păstorul  ce 
nu  se  află  lângă  oi,  ci  dela  depărtare  strigă  după  ele.  Până 
ce  prinde  vestea,  o  parte  bună  a  oilor  s’a  rătăcit,  şi  altă 
parte  a  fost  sfâşiată  de  fiare.  Inc’odată  îţi  zic:  vezi  de 
turmă,  nu  te  încrede.  Alţii  lucră  şi-ţi  răpesc  când  un 
suflet,  când  altul.  Să  nu  cumva  să  te  trezeşti  singur!... 

Grele  vorbe.  Apostrofarea  totuş  a  fost  la  loc.  Nenea 
avea  tot  dreptul  să-mi  spună,  că  şezând  eu  toată  ziua 
în  casă  şi  meditând,  mai  cetind  din  cărţi  şi  scriind  şi 
câte  o  predică,  nu  însemnă  nici  decât  că  sunt  păstor 
şi-mi  fac  datorinţa  de  păstor.  Cum  poate  prescrie  leacuri 
doftorul  care  nu  vizitează  pe  bolnav  şi  nici  habar  nu  are 
de  ce-1  doare  ?  Iată  aşâ  făceam  eu !  Dam  pe  reformatorul 
poporului,  deşi  cunoşteam  poporul  numai  după  imaginile 
mele  formate  din  lectură,  cari  de  sine  înţeles  nu  cores¬ 
pundeau  realităţii.  De  acî  zimbetele,  uneori,  când  vor¬ 
beam  poporului.  Oamenii  înţelegeau  îndată  falsa  mea 
poziţie,  şi  în  loc  de  a  da  ceva  importanţă  îndemnurilor 
mele,  se  sinchisau  şi  mai  bucuroşi  erau  să  nu  le  grăesc 
nimic,  ci  să-mi  fac  slujba  după  tipic.  Experienţa,  nu  mă 
îndoesc,  îmi  vor  verifica-o  toţi  preoţii  tineri,  cari  vreau 
a  reformă  dintr’odată  satele,  neluând  în  privire  împre- 

jurările  şi  starea  culturală  a  poporului.  Săriturile  nu  prea 
folosesc,  poate  strică. 

In  critica  nenei,  ca  în  oglindă  mi-am  văzut  greşala. 
I-am  mulţămit  că  mă  face  atent  la  ceeace  am  fost  cu 
nebăgare  de  seamă,  apoi  i-am  cerut  un  sfat  în  cauză. 
Bătrânul,  scuzându-se  că  nu  a  învăţat  din  cărţi  şi  nu 
poate  grăi  ca  din  carte,  a  început  —  în  ioc  de  orice  alt 
sfat  —  a  povesti  vieaţa  părintelui  Teodor,  parohul  vrednic 
de  pe  vremuri  a  comunei  Nevoieşi.  Din  en ararea  predată 
cât  se  poate  de  intuitiv  am  înţeles,  că  regretatul  a  fost 
părintele  adevărat  al  comunei,  care  vieaţa  şi-a  cheltuit-o 
toată,  «vindecând  toate  boalele  şi  neputinţele  din  popor», 
va  să  zică  cercetându-şi  fiii,  dându-le  poveţe  folositoare 
vieţii  şi  mângăindu-i  în  toate  nefericirile  provenite  din 
întâmplări  rele,  din  boale  şi  patimi.  Din  vorbele  men¬ 
torului  am  înţeles,  că  părintele  Teodor  a  fost  preot  după 
rânduială  şi  că  talentul  nu  şi  l-a  îngropat,  ci  înmulţit, 
crescând  sub  cârmuirea  sa  poporul  şi  în  avere  şi  morală. 
Şi  ţinea  mult  poporul  mulţămitor  la  preotul  său.  Nici 
vlădica  nu  putea  fi  intimpinat  cu  mai  mare  evlavie,  ca 
parohul  Teodor.  Calea  sa,  se  poate  zice,  era  cale  de 
triumf,  ori  în  care  parte  ar  fi  mers,  şi  glasul  său  ascultat 
mai  altfel  ca  glasul  de  profet.  Ce  zicea  regretatul  părinte, 
era  zis.  Obştea  nu  că  nu  se  împotrivea,  dar  prin  foc 
şi  apă  a  sărit,  numai  să  facă  toate  pe  voia  părintelui. 
S’a  mutat  însă  părintele  Teodor  din  lume.  l-au  urmat 
alţii  în  diregătoria  preoţească,  cari  însă  nu  s’au  putut 
ridică  la  înăţimea  preotului  fără  mare  pregătire  teo¬ 
retică  —  Teodor.  Unul  —  cum  ziceâ  —  a  fost  aplicat 
spre  beţie,  altul  lacom  pe  bani,  taxă  poporul;  al  treilea 
domn  mare  —  se  ţinea  cam  sus,  nu  convenea  cu  nime, 
nu  făcea  bucuros  serviciile  preoţeşti,  numai  cu  multe 
rugăminte  descindea  în  popor  la  câte  o  sfinţire  de  casă ; 

al  patrulea  a  suferit  de  mania  proceselor.  Peste  măsură 
nervos,  se  află  în  continuă  luptă  şi  procese  cu  toată 
lumea.  Firea  arţăgoasă  l-a  făcut  de  tot  râsul.  Puţini  priveau 
la  dânsul  ca  la  un  părinte  sufletesc.  Aşâs’au  stricat  oamenii. 
Cine  sunt  astăzi,  se  vede:  Turmă  răsleaţă,  fără  frică  de 
Dumnezeu.  Pentrucă  lupii,  îndată  ce  au  observat  că  gri- 
jitorii  turmei  lipsesc  dela  datorinţă,  s’au  aruncat  care 
cum  a  putut  asupra  turmei  şi  mereu  au  decimat-o  şi  o 
au  destrăbălat. 

Am  comunicat  aci  numai  resumatul  dela  erarările 
nenei.  Şi  din  resumat  se  înţelege  însă,  că  dânsul  avea 
toată  dreptatea,  când  mă  îndemnă  la  reluarea  relaţiilor 
de  intimitate  cu  poporul.  Ideea  ca  atare  nu  mi-a  fost 
străină.  Părerea  am  împărtăşit-o  şi  până  aci,  ba  i-am  dat 
expresie  şi  în  aceste  memorii,  când  în  un  capitol  pre¬ 
mergător,1  am  preconizat  «asimilarea»  drept  cerinţă  de 
căpetenie  a  unui  bun  conducător  de  suflete.  Şi  totuş 
îndemnul  ce  mi  se  da  acum  avea  pentru  mine  înţeles 
adânc  şi  farmec  deosebit.  In  lumina  lui  vedeam  întreg 
poporul  disciplinat,  ascultând  de  un  singur  glas,  şi  îmi 
ziceam:  Dacă  toate  familiile  din  sat  le  am  pe  partea 
mea,  nici  de  puterile  iadului  nu-mi  pasă,  căci  deşi  unu-doi 
s’ar  reslăţî,  mulţimea  nu  va  suferi  destrăbălările,  ci  va 
sili  cu  puterea  sa  morală  a  merge  şi  resleţii  cu  curentul. 
Da!  Opinia  publică  reprezintă  forţă  de  primul  rang. 
Meşteri-strică  se  ivesc  pe  toate  satele.  Trec  însă  nebăgaţi 
în  seamă.  Poporul  treaz  îi  persiflează  şi  truda  lor  nu 
are  nici  un  ecou  în  popor.  Numai  unde  domneşte  ceva 
putred,  unde  nu  există  unitate  în  popor  şi  unde  per¬ 
versităţile  au  prins  putere  —  pot  triumfă  falşii  profeţi. 

Pe  veci  am  să  fiu  recunoscător  mentorului  meu. 


'  Vezi  Nr.  17 — 19  din  «Rev.  Teol.»  pe  anul  1913. 

că  m’a  trezit  Ia  conştiinţă  şi  mi-a  deschis  o  perspectivă 
clară  în  situaţia  mea  de  păstor  sufletesc. 

Abiâ  în  lumina  povestirilor  sale  am  înţeles  rostul 
ţinutei  Mântuitorului  Hristos,  care  cercetă  pe  toţi  oamenii, 
fie  bogaţi,  fie  săraci,  fie  drepţi,  fie  păcătoşi,  şi  intră  cu 
ei  în  comuniune,  pentru  ce  nu  odată  a  primit  imputări 
dela  mai  marii  jidovilor,  cari  strigau:  Pentru  ce  mănâncă 
şi  bea  cu  vameşii  şi  cu  păcătoşii  (Marcu  2,  16).  Hristos 
intră  în  comuniune  cu  decăzuţii  societăţii,  nu  ca  să  se 
asemene  lor,  ci  să-i  tragă  la  sine.  Calea  aceasta  e  cea 
mai  naturală  şi  plină  de  succese.  Toţi  reformatorii  şi 
conducătorii  popoarelor  calea  aceasta  au  urmat-o.  Dovadă 
lăţirea  creştinismului 1  care  de  nu  avea  umili  propagatori, 
ce  au  intrat  prin  toate  bordeele  plebei,  nu  s’ar  fi  putut 
lăţi  cu  iuţimea  fulgerului,  cum  s’a  lăţit  şi  n’ar  fi  putut 
străformâ  psihicul  popoarelor,  cum  de  fapt  s’a  înoit 
acela  dela  Hristos  încoace  —  în  direcţie  umanistă. 

M’am  decis  deci  a  părăsi  singuritatea  locuinţei  şi 
a  păşi  pe  arena  pe  care  aţâţi  bărbaţi  mari  ai  bisericei 
şi-au  câştigat  laurii  nemurirei  şi,  să  zic,  şi  martiriul.  Am 
eşit  în  lume,  între  oameni,  unde  altfel  şi  eră  locul  meu. 
De  unde  să  încep?  Cum  să  fac?  întrebări  de  aceste 
mă  frământau,  căci  nu  prea  eram  deprins  a  mă  învârti 
în  societate,  ba  în  tratarea  cu  poporul  nu  aveam  nici 
o  îndemânare,  mă  ştiam  de  tot  stângaciu.  Am  ajuns  la 
concluzia  că  trebuie  să  consult  treaba  cu  soţia,  care 
poate  mi-ar  da  ceva  sfat  bun.  De  dânsa  aveam  lipsă  şi 
din  motivul,  ca  nu  cumva  lumea  să-mi  interpreteze  pe 
dos  păşirea  în  public  şi  să-mi  scoată  vorbe,  cari  în  ochii 
uşor  crezătorilor  m’ar  putea  şi  compromite.  Notez,  că 
soţia  Maria  (fie  iertată,  căci  de  mult  s’a  mutat  pe  alte 

1  Sentinţa  Apostol.  Pavel:  «Făcutu-m’am  tuturor  toate»  este  tipică  şi 
clasică  totodată. 

plaiuri  mai  scutite  de  frământări)  eră  dfn  numărul  fe¬ 
meilor  virtuoase,  şi  mie  foarte  adictă.  Pe  timpul  rătă¬ 
cirilor  mele,  de  cari  a  mai  fost  vorba,  a  împărţit  cu 
mine  întreg  greul  vieţii  şi  nici  pe  o  clipă  nu  m’a  pă¬ 
răsit.  Acum  apoi  mi-a  declarat  sus  şi  tare  că  e  aplicată 
la  orice  jertfă  personală,  numai  să  se  asigure  succesul 
final.  Cetitorul  va  zimbî  şi  se  va  întrebă:  Au  şi  Saul 
între  proroci  (I  Imp.  19,  24)?  Ce  amestec  poate  să  aibă 
o  femeie  în  afacerile  de  pastorală?  Să  nu  grăbească 
însă  cu  sentinţele  injurioase.  Înţeleptul  a  zis:  Cinstit 
este  în  porţi  bărbatul  ei  (a  femeiei  harnice  —  Pilde  31, 
23).  Pavel  în  misiunea  sa  apostolică  s’a  ajutat  mult  cu 
femei  devotate  şi  isteţe.  Un  caz.  Iată  cum  se  rosteşte 
chiar  dânsul:  Iară  vă  încredinţez  vouă  pe  Fiva  sora 
noastră,  carea  este  slujitoare  bisericei  din  Kenchrees ,  ca 
să  o  primiţi  pre  ea  întru  Domnul  după  vrednicia  sfinţilor , 
şi  să  jiţi  ajutători  ei  în  tot  lucrul  orice  ar  pofti  dela  voi, 
că  şi  ea  slujitoare  a  fost  altora  şi  mie  însu-mi  (Romani 
16,  1 — 2).  Dacă  Pavel  s’a  slujit  de  femei,  de  ce  să  nu 
mă  slujesc  şi  eu,  când  ele  sunt  element  atât  de  preţios 
bisericei  prin  nepreţuitele  servicii  ce  i-le  aduc?  Situaţia 
satelor  noastre  chiar  recere  conlucrarea  preoteselor.  De 
o  parte,  că  preotesele  sunt  aproape  singurele  inteligente 
ce  convin  cu  poporul  atât  de  sărac  în  lumini  sufleteşti, 
iar  de  alta,  fiindcă  preotesele  ca  soţii  de  preot  sunt  cele 
mai  chemate  a  câştigă  inima  femeilor  dela  sate,  cari  prin 
adicţiunea  lor  la  aşezămintele  bisericeşti  hotărît  constitue, 
cum  se  ştie,  stâlpul  bisericei. 

Aşâ  dar  m’am  sfătuit  cu  soţia  mea  Maria.  Din  sfatul 
nostru  comun  a  eşit:  să  iniţiem,  de  formă  şi  mai  mult 
întâmplător,  vizite  pe  la  toate  familiile  din  comună,  ca 
să  facem  cunoştinţă  personală  —  eu  bărbaţilor  şi  dânsa 
femeilor  sau  mamelor.  Ne-am  înţeles  apoi,  că  afară  de 

cunoştinţă,  care  ne  eră  scopul  de  căpetenie  deocamdată 
—  de  câte  ori  ni  se  dă  numai  prilej  —  să  împărtăşim 
şi  sfaturi:  dânsa  relative  la  curăţenia  casei  şi  grija  co¬ 
piilor,  iar  eu  cele  ce  privesc  daraverile  zilnice  ale  oame¬ 
nilor,  venindu-le  astfel  în  ajutor,  spre  a  duce  cu  succes 
înainte  lupta  vieţii. 

întreprinderea  n’a  mers  aşâ  neted,  cum  poate  s’ar 
presupune.  Trăind  poporul,  de  când  s’a  plămăduit  pe 
aceste  plaiuri,  în  condiţii  maştere,  ba  tras  de  atâteori 
pe  sfoară  din  toate  părţile,  s’a  deprins  a  fi  conservativ 
şi  puţin  comunicativ.  Secretele  şi-le  ţine  încuiate  în 
fundul  inimei,  puse  sub  şapte  peceţi,  şi  nu  le  împărtă¬ 
şeşte  uşor,  ales  streinilor  (cum  eram  şi  noi  socotiţi)  nu 
comunică  nimic.  Cei  mai  mulţi  din  poporeni  ne-au  pri¬ 
mit  cu  sfială.  Se  vedea  de  pe  feţe  că  bănuesc  ceva.  Ne 
ţineau,  cum  ulterior  am  aflat,  de  spioni,  cari  dau  in¬ 
formaţii  diregătorilor  despre  starea  lor,  ca  să  i  încarce 
cu  dări  şi  amende.  Ni-a  trebuit  ambilor  toată  arta  afa¬ 
bilităţii  —  în  parte  şi  a  argumentelor  doveditoare  şi  a 
oratoriei  —  că  nu  suntem  trădători,  ci  binevoitorii  casei, 
şi  ne-am  prezentat  în  calitate  de  pretini,  ca  să  putem 
cât  de  cât  împrăştia  negura  neîncrederei.  Primile  vizete 
n’au  avut,  deci,  efectul  dorit.  S’au  născut  şi  vorbe  şi 
neînţelegeri  pe  urma  lor.  Fruntaşii  nu  înţeleau  anume: 
de  ce  intrăm  în  toate  bordeiele  şi  de  ce  nu  restrângem 
vizitele  numai  la  casele  lor.  Cutare  şi  cutare  e  mişel, 
altul  păcătos,  celalalt  sărac  şi  prost;  prea  mare  umilire 
pentru  preot  a  le  face  cinste  cu  prezenţa  sa!  Potop- 
potop  curgeau  resonamentele  de  felul  acesta,  şi  aproape 
nu  vreau  să  înceteze  şi  dupăce  am  adus  înainte  drept 
scuză  cuvintele  Mântuitorului:  Nu  trebue  sănătoşilor 
doftor,  ci  bolnavilor,  că  nu  am  venit  să  chem  pre  cei 
drepţi,  ci  pre  cei  păcătoşi  la  pocăinţă  (Mat.  9,  12 — 13). 

A  doua  vizită  —  fiind  oarecum  dărâmat  pâretele  despăr¬ 
ţitor  —  a  mers  mai  uşor.  Oamenii  nu  ne  ţineau  străini, 
ca  mai  înainte,  legau  mai  bucuros  vorba  cu  noi,  şi  părea 
că  se  simt  oarecum  onoraţi  de  prezenţa  noastră.  Gheaţa 
eră  spartă,  simpatia  poporului  câştigată.  Teama  popo¬ 
rului  însă  n’a  prea  lipsit  nici  atunci.  Căci  deşi  vizitele, 
sau  mai  bine  zis  apostoliile,  le  făceam  în  timp  când 
oamenii  erau  pe  acasă  şi  nici  ceva  lucru  pe  afară,  cum 
e  datina  cultivatorilor  de  pământ  şi  vite,  nu  aveau,  casele 
de  cele  mai  multe  ori  le  aflam  cam  neglese,  copiii  ştren¬ 
gărind  şi  neîmbrăcaţi  cum  se  cade,  câte  odată  nici  nu  se 
spălase  încă  în  ziua  aceea.  Aceasta  făcea  să  roşească 
oarecum  femeile  şi  să  aibă  vorbe  de  scuză.  Noi,  mo¬ 
tivând  neoportunitatea  vizitei,  se  înţelege  acceptam  scu¬ 
zele.  Preoteasa  îndată  adaugă  însă,  că  la  dânsa  prima 
grijă,  când  se  scoală,  sunt  copiii  şi  casa,  pentrucă,  vezi 
bine,  pot  să  vină  oaspeţi  neaşteptaţi .  când  nici  prin 
minte  nu  ne  trece.  Oaspele  cel  mai  pretensiv,  de  sine 
înţeles,  e  sănătatea  şi  estetica  casei.  Pentrucă  sănătatea 
căsenilor  pretinde  curăţenia  în  case  şi  îmbrăcăminte  şi 
premenirea  aerului,  cerinţe  tot  aşa  de  importante,  ca  şi 
hrana  pe  seama  omului.  Se  întră  după  aceste  introduceri 
în  meritul  conversaţiilor,  odată  de  cultură  şi  higienă, 
altădată  de  daraveri  casnice,  religioase  şi  economice, 
cu  un  cuvânt  tot  ce  se  potrivea  casei  în  care  ne  aflam. 
Conversaţiile  erau  ţinute  în  ton  afabil,  preserate  şi  cu 
glume  şi  exemple  practice,  ca  să  intereseze.  Au  obvenit 
şi  cazuri,  că  preoteasa  în  mod  practic  a  arătat  cum  se 
înfaşă  şi  nutresc  bine  copiii  şi  cum  se  aranjază  lucru¬ 
rile  din  casă,  iar  eu  am  făcut  socoate  omului,  i-am 
arătat  cum  se  aleg  şi  păstrează  seminţele,  cum  se  pre¬ 
pară  nutreţul  ce  se  dă  vitei,  ca  să  se  cruţe  şi  să  fie  şi 
hrănitor  ş.  a.  ş.  a.  Predările  noastre  nici  când  n’au  vă- 

tămat  pe  nime,  pentrucă  n’am  făcut  nimănui  nici  o  im¬ 
putare.  Hulele,  dojanele  şi  vorbele  cu  ascuţişuri  peste 
tot  nu  au  efectele  sperate,  ci  contribue  numai  la  îndâr¬ 
jirea  publicului.  Vina  —  dacă  cumva  trebuia  undeva 
constatată  —  am  pus-o  totdeauna  pe  neştiinţă  şi  împre¬ 
jurări.  Persoanele,  cărora  vorbeam,  dimpotrivă  cât  se 
poate  le-am  încurajat  şi  lăudat  pentru  nizuinţa  bună  de 
care  dau  dovezi.  Prelegeri  formale  erau  convorbirile  şi 
treceau  nu  odată  şi  în  domeniul  istoric.  De  aceea  per¬ 
soanele  din  casă  (de  cele  mai  multeori  veneau  şi  vecinii 
să  aziste)  se  grupau  cu  toate  în  jurul  nostru  şi  ne  sorbeau 
toate  vorbele  cu  o  vădită  plăcere.  Se  înţelege,  că  şi  noi 
numai  adevăruri  deplin  exacte  şi  verificate  de  praxă  şi 
ştiinţă  am  predat.  Propagarea  minciunei  n’a  putut  intră 
în  programul  nostru.  De  aceea  poporul  din  ce  în  ce 
ni-a  dat  atenţiune  şi  despărţirile  după  fiecare  vizită  din 
ce  în  ce  purtau  timbrul  amiciţiei.  Nu  a  trecut  chiar 
multă  vreme  pânăce  lucrarea  aceasta  a  adus  publicul  Ia 
convingerea,  că  binele  poporului,  în  adevăratul  înţeles 
al  cuvântului,  ne  zace  la  inimă. 

Sfaturi  dam  oamenilor  pe  calea  prieteniei  ori  unde 
conveneam  cu  ei.  Pe  lângă  mine  ori  soţia  mea  nime  nu 
trecea  să  nu  prindem  vorbă  cu  el.  Chiar  şi  copiii  ce-i  în¬ 
tâlneam  pe  drum,  îi  opream  în  loc  şi-i  întrebam:  de 
unde  vin,  unde  se  duc,  în  ce  afaceri  umblă. 

Statorită  încrederea  reciprocă,  oamenii  tot  mai  mult 
mi-au  divulgat  neajunsurile  şi  grijile  ce-i  ameninţă,  ce- 
rându-mi  ajutorul.  Nicicând  nu  le-am  refuzat  ajutorul, 
nici  m’am  scuzat  înaintea  lor  cu  neputinţa  şi  pedecile 
ce  mi-se  pun.  Şi  în  cazurile  cele  mai  desperate  vorba 
mea  eră:  Voi  încercă!  Voi  face  totul  ce  pot  face  pentru 
tine!  Şi  mă  supuneam  fără  hezitare  studiului  din  cărţi. 
Neaflând  din  cărţi  ceeace  îmi  trebuia,  o  dam  pe  la  vre-un 

specialist  în  afaceri  (pe  Ia  medic  şi  advocat).  Pe  om 
nu-I  părăseam  înainte  de  a-1  orienta  şi  ajută  —  după 
ale  mele  puteri.  Vizitele  nici  nu  au  mai  fost  apoi  lucruri 
forţate.  Anume  se  întrebau  oamenii,  când  dau  pe  la  ei, 
ba  ei  mă  pofteau.  Vizitele  pentru  casa  în  care  intram 
devenise  eveniment,  aşteptându-mă  care  de  care  mai  cu 
drag,  unii  pregătind  chiar  şi  mese  din  prilejul  descinderei 
în  casa  lor.  Ideea  fundamentală  a  curăţirilor  religioase, 
a  umblărei  cu  procesiuni,  a  sfinţirei  caselor  credincio¬ 
şilor  ş.  a.  la  început  —  paremi-se  —  aceasta  a  fost: 
Să  introducă  legătură  personală  între  popor  şi  admini¬ 
stratorii  tainelor  divine,  ca  astfel  să  se  fortifice  mai  bine 
credincioşii  în  pornirile  bune  şi  mai  nemijlocită  să  fie 
acţiunea  duhovnicilor  asupra  publicului.  Pomenile  au 
rost  religios  şi  social.  Decadenţa  ce  se  observă  astăzi 
a  putut  urmă  numai  mai  târziu,  când  a  scăzut  zelul 
apostoliei  Ia  persoanele  ecleziastice  şi  tipicul  bisericesc 
a  devenit  un  fel  de  formalizm,-  punându-se  mai  mult 
pond  pe  mesele  încărcate  decât  pe  acţiunile  religioase 
împreunate  cu  acele.  Pomenile  departe  de  a  se  stârpi, 
deci,  trebuesc  din  contră  cultivate  şi  aduse  în  conso¬ 
nanţă  cu  adevăratul  duh  bisericesc.  Ce  mă  priveşte  pe 
mine,  am  rezistat  ispitelor.  Invitarea  Ia  masă  de  cele 
mai  multeori  nu  am  putut-o  refuză,  căci  se  puteâ  pro¬ 
duce  iritaţie  la  ceice  mă  pofteau,  dar  am  spus  oamenilor, 
să  nu  cumva  să  creadă,  că  motorul  meu  este  stomacul 
şi  i  am  dojenit  puţin  şi  afabil,  aplicând  cuvintele  Apo¬ 
stolului:  Eu  nu  v’am  îngreunat  pe  voi...  Au  doar  prin 
cineva  din  ceice  i-am  trimis  la  voi  v’am  jefuit  pe  voi?... 
Au  doară  va  jefuit  Tit?  Au  nu  cu  un  duh  am  umblat, 
au  nu  pre  aceleaşi  urme?  (11.  Corint.  12,  16 — 18).  Da 
am  dojenit,  deşi  am  primit  Invitarea,  ca  să  nu  ţină  de 
mine  că  fac  apostolie  egoistă.  Apostoliile  egoiste  produc 

cea  mai  mare  aversiune,  cum  zi  de  zi  arată  exemplele 
de  acest  fel  ale  acelor  conducători  de  popor,  cari  fac 
şi  îndeamnă  mulţimea  la  unele  prestaţii,  ca  cu  atât  mai 
mare  parte  din  danii  să  li-se  vină  dânşilor.  Că  de  mine 
a  fost  departe  egoismul  acesta,  am  dovedit-o  faptice. 
După  fiecare  masă  mulţămeam  căsenilor  pentru  ospitalitate, 
şi  adăugam  în  onoarea  zilei  fondului  bisericesc  de  aju¬ 
torare,  creat  anume  spre  a  promova  caritatea  publică  şi 
a  veni  în  ajutorul  familiilor  nenorocite,  anumită  sumă 
care  de  regulă  egală  prânzul  meu.  Şi  mesenii  se  asociau 
bucuros,  rezultând  frumoase  colecte  dela  câte  o  rniasă 
mai  mare,  prin  ce  şi  fondul  în  curând  a  putut  fi  pus 
în  aplicare,  distribuind  săracilor  din  comună  la  fiecare 
sărbătoare  mai  mare  bisericească  însemnate  ajutoare 
materiale. 

Despre  aceste  va  mai  fi  de  altfel  vorba.  Aci  mai 
amintesc  numai,  că  foloasele  intimităţii  între  familia  mea 
şi  popor  şi-au  avut  roadele  nepreţuite.  Credincioşii  nu 
se  simţiau  bine,  dacă  nu  eram  şi  eu  de  faţă  la  toate  bu¬ 
curiile  şi  durerile  lor.  Nici  n’ar  fi  întreprins  cineva  ceva, 
să  nu  întrebe  şi  de  mine,  pentru  ori  ce  bun  din  lume. 
Veneau  la  mine,  mergeam  Ia  ei.  Un  fel  de  legătură  ne 
ţinea  de  olaltă,  legătură  sufletească,  dar  mai  puternică 
ca  ferul.  Orice  încercare  de  a  o  rupe  s’a  dovedit  za¬ 
darnică.  De  se  supăra  de  ceva  vorbă  mai  aspră  bărbatul, 
îl  ţinea  în  frâu  femeea,  de  se  năcăjiâ  cumva  femeea  că 
am  apostrofat -o  pentru  ceva,  bărbatul  sau  soţul  îndată 
o  întorcea  zicându-i:  Să  şti,  că  tu  eşti  păcătoasa!  cere-ţi 
iertare !  De  altfel  cazurile  de  felul  acesta  nici  nu  obve- 
niau.  Ştiind  că  eu  nu  divulg  nimic  din  secretele  nimănui, 
orice  persoană  şi  orice  secret  avea,  nu  hezitâ  a  mi-1 
comunica  între  patru  ochi.  Aşa  făceam  şi  eu  dojanele 
pentru  faptele  şi  purtările  necuviincioase  ale  persoanelor; 

nu  public,  ci  între  mine  şi  cel  greşit.  Tratam  în  secret 
afacerea  şi  în  secret  aduceam  pe  vinovaţi  la  recunoaşterea 
vinovăţiei,  la  mărturisire  completă.  In  secret  urma  în¬ 
dreptarea.  Deprinderile  rele  de  durată  mai  proaspătă, 
neprefăcute  în  a  două  natură  erau  abandonate  din  partea 
vinovaţilor  mai  cu  uşurinţă,  pe  neobservate.  Stârpirea 
destrăbălărilor  intrate  deja  în  sânge  mergea  însă  foarte 
greu.  Morboşii  de  acest  fel  ori  decâte  ori  dau  faţă  cu 
mine  roşaţa  le  trecea  preste  faţă.  Se  ştiau  vinovaţi.*  în¬ 
ţelegeam  bine  lupta  sufletească,  ce  se  petrece  în  ei  şi-i 
îmbărbătam  mereu.  Eră  lipsă  să-i  îmbărbătez.  Preotul 
trebue  să  tragă  Ia  sine  şi  să  ridice  pe  cei  căzut  în  abiz, 
nu  să-l  respingă  dela  sine  şi  să-l  facă  a  cădea  şi  mai 
tare  depărtându-1  de  societatea  oamenilor  cinstiţi.  Câţi 
cad,  numai  fiindcă  nu  le  spune  nime  câte  o  vorbă  sin¬ 
ceră  şi  nu  caută  nime  a  le  arătă  blândeţa  creştină  —  in¬ 
dulgenţa  ce  fiecare  păcătos  ca  «fiu  lui  Avraam»  o  merită. 
Aproape  totalitatea  aşâ  numiţilor  incorigibili  —  hotărât 
afirm  —  am  dobândit-o,  aplicându-le  vorbele  lui  Isus: 
«Iertăţi-se  ţie  păcatele  cele  multe  că  ai  iubit  mult;*  iar 
cui  se  iartă  puţin  iubeşte  puţin.  Doar  şi  Isus  cu  bună¬ 
tatea  a  covârşit  fărădelegea.  Bunătatea  întăreşte  voinţa 
bună,  şi  cel  ce  are  voinţă  deja  e  mântuit.  Sugerează, 
păstorule,  decăzutului  foloasele  ridicărei  din  noroiul  pă¬ 
catului  şi  întăreşte-1  în  credinţa,  că  dela  dânsul  atârnă 
a  se  ridică  ori  a  se  afundă,  şi  vei  vedea  că  cel  crezut 
perdut  îşi  revine  în  fire!  Oare  nu  s’a  întors  şi  feciorul 
ce-şi  cheltuise  toată  averea  cu  femeile  depravate  şi  a 
ajuns  la  marginea  peirei?  Ba  şi-a  venit  în  fire.  El  a 
strigat:  Scula-mă-voi  şi  mă  voi  duce  la  tatăl  meu  şi 
voi  zice  Iui:  Tată!  greşit-am  la  cer  şi  înaintea  ta  (Luca 
15,  18)! 

Sugerarea  voinţei,  adevărat,  aparţine  problemelor 

celor  mai  gingaşe  pastorale.  Preotul  trebue  să-şi  aleagă 
bine  momentul  când  păşeşte  faţă  de  un  incorigibil, 
ţinând  cont  de  firea  omului  şi  de  împrejurările  între 
cari  se  află.  Beţivului  înzadar  îi  voiu  predică  despre  tre¬ 
zire  în  starea  sa  turmentată.  îndată  ce-şi  vine  însă  în 
fire  şi-şi  cunoaşte  starea,  mă  pot  apropia  de  el,  mă  şi 
apropiam  atunci.  De  regulă  legătura  cu  asfel  de  per¬ 
soane  o  căutam  când  presupuneam  că  se  află  în  ceva 
strâmtoare,  fie  materială,  fie  morală  —  d.  p.  pe  beţiv 
l-au  părăsit  toţi  ai  lui  şi -şi  tânjeşte  vieaţa  flămând  şi 
gol  pe  lângă  garduri.  Prima  mea  agrăire  eră  arătarea 
compătimirei  adânci  faţă  de  nenorocit.  Urmă  întinderea 
mânei  de  ajutor,  fie  cât  de  mic  ajutorul,  chiar  şi-o  sin¬ 
gură  vorbă  bună.  Descriam  apoi  înaintea  Iui  cinstea  şi 
alte  foloase  ce  pot  rezultă  din  îndreptare;  în  câteva 
cuvinte  aminteam  şi  urmările  rele,  dacă  mai  perzistăîn 
păcat,  stârnind  prin  aceasta  în  sufletul  năcăjit  căinţă. 
Espunerile  vii  şi  intuitive,  din  cari  clar  transpiră  şi  râvna 
mea  de  a-i  sta  într’ajutor,  de  regulă  se  sfârşeau  cu  do¬ 
rinţa  nefericitului,  de  a  eşi  din  primejdia  ce-1  ameninţă. 
«Mă  stăpâneşte  păcatul,  părinte!  Ce  să  fac?»  Cam 
aceste  erau  primele  vorbe  de  reculegere.  Pasul  cel  mai 
important  de  îndreptare  eră  făcut.  Venea  rândul  Ia  cau- 
telele  de  a-1  întări  în  propusul  bun,  ca  să  nu  recadă  în 
patimă.  Aceste  se  realizau  luând  —  cu  propria  lui  în¬ 
voire  —  sub  aripa  mea  pe  pacient.  Făceam  pe  tutorul 
său  şi-l  împăcăm  cu  soţia,  copiii  şi  cu  toată  lumea  cu 
care  eră  certat.  (Pătimaşii  de  regulă  au  ceva  pe  inimă 
şi  în  amăreala  lor  se  dedau  patimei).  Nu  întrelăsam  a-i 
aduce  apoi  înainte  pildele  bune  a  înaintaşilor  (părinţi, 
moşi,  strămoşi)  şi  a  apelă  mereu  la  bunul  său  simţ  şi 
cinstea,  care  trebue  să  împodobească  pe  ori  care  creştin, 
ori  care  om  de  omenie. 

Procedura  e  obositoare,  nu-i  vorbă,  şi  recere  multă 
obnegaţie  şi  mult  zel  din  partea  preotului,  dar  —  să 
nu  se  uite  —  în  aceasta  culminează  chemarea  preo¬ 
ţească,  şi  preotul  ce  nu-şi  face  scrupuli  din  apostolie, 
ci  rămâne  curat  pe  lângă  prescrisele  tipicului,  denotă 
că  e  năimitul  despre  care  Mântuitorul  se  rosteşte :  Iară 
năimitul  şi  carele  nu  este  păstor,  ale  cărui  nu  sunt  oile 
ale  lui,  vede  lupul  viind  şi  lasă  oile  şi  fuge,  şi  lupul 
le  răpeşte  pe  ele  şi  risipeşte  oile  (loan  10,  12).  Obo¬ 
seala  şi  lipsa  de  timp  cu  care  unii  îşi  scuză  lipsa  apo¬ 
stolici  sunt  numai ''pretexte.  Au  e  mare  lucru  a  da  din 
când  în  când  printre  oamenii  din  sat?  Au  nu  simte 
trebuinţa  variaţiei  fiecine  în  ocupaţiuni?  Nu  înţeleg 
cum  poate  sta  cineva  câte  o  săptămână  întreagă  în 
casă,  fără  a  se  arătă  între  fii  sufleteşti.  Aşâ  se  explică 
urâtul  de  care  mulţi  sufer  din  generaţia  mai  tirreră,  căci 
monotonia  vieţii  omoară  şi  sufletul  şi  trupul,  degra- 
dându-ne  Ia  starea  de  fiinţe  brute.  Convertirile1  de 
cari  vorbesc,  prelângă  că  procură  adevărata  mulţămire 
sufletească,  dau  fiecărui  preot  ocazie  a  studiă  natura 
oamenilor ,  adecă  a-şi  adună  experienţă ,  care  îi  prinde 
foarte  bine  la  pregătirea  predicelor  cu  cari  trebue  să 
se  îndeletnicească. 

Pe  urma  acţiunilor  aci  expuse,  intimitatea  dintre 
mine  şi  turmă  s’a  desăvârşit.  Casa  mea  devenise  un  fel 
de  centru,  unde  peregrină  poporul  şi  de  unde  se  da  im¬ 
pulsul  la  toate  lucrurile  bune.  (Binecuvântată  pe  memoria 
mentorului  ce  mi- a  sugerat  înfăptuirea  aceasta!)  A  con¬ 
tribuit  —  ce  e  drept  —  la  creşterea  influinţei  mele  şi 
trecerea  ce  o  aveam  la  organele  publice  de  stat.  Ştiindu-mă 
acele  persoană  deşteaptă,  în  toate  acţiunile  importante 


1  Convertirea  decăzuţilor,  apoi  convertirile  prozei itistice  confesionale, 

pentru  comună,  cereau  şi  avizul  meu.  Mi  se  da  prin 
urmare  ocazie  a  face  mult  bine  obştei  şi  a  întreveni  în 
favorul  parohienilor  năcăjiţi.  Calea-mi  la  oraş  adese 
sămănă  a  procesiune.  Lume  nenumărată  mă  împrejmuia 
ca  «popoarele»  pe  Isus.  Unii  mă  întrebau  de  una,  alţii 
de  alta,  cu  toţii  mă  voiau  de  interpret  al  lor.  Nimănui 
n’am  denegat,  cum  am  mai  zis,  nici  cel  mai  mic  serviciu. 
Antagoniştilor  le-am  anticipat  însă  totdeauna,  că  cu  dânşii 
stau  de  vorbă  numai  prezentându-se  ambe  partidele  de¬ 
odată  în  faţa  mea,  ca  să  cunosc  bine  cauzele  de  neîn¬ 
ţelegeri  şi  eventual  să  pot  aplana  divergenţele  dintre  ei. 

S’au  conformat  aproape  fără  hezitare,  şi  nici  nu  s’a  căit 
nici  o  partidă,  că  i-aş  fi  fost  nedrept.  Dimpotrivă,  succe-  «* 
dându-mi  a-i  domoli,  ba  a-i  împăca  chiar,  şi  o  parte  şi 
alta  m’au  binecuvântat.  Intimitatea  s’a  fortificat  atât  de 
mult,  că  pe  urmă  toţi  capii  de  familie  mă  îmbutzau  cu 
cererile:  să  le  fiu  naş,  va  să  zică  să  întru  cu  ei  în  un 
fel  de  legătură  mai  strânsă  sufletească.  Naşii  în  vieaţa 
satelor  au  roluri  importante,  pentrucă  finii  se  alipesc  de 
ei  cu  tot  devotamentul  şi  sunt  în  stare  a  trece  prin  foc 
şi  apă,  numai  să -poată  fi  pe  voia  naşilor.  Nănăşia  îmi 
impunea  unele  jertfe  materiale,  dar  nu  le-am  cruţat. 
Foloasele  de  tot  felul  ce  urmau  din  nănăşie  au  întrecut 
cu  mult  prestaţiunile  mele.  Preotul  ce  nu  ţine  la  acest 
moment  şi  nu  caută  legăturile  aceste  spirituale  cu  po¬ 
porul,  :nu  merită  alt  calitativ,  decât  că  e  scurt  văzător 
şi  nu  pricepe  că  prin  refuzurile  ce  le  face  îşi  taie  creanga 
de  sub  propriul  picior.  Eu  am  ţinut  şi  am  devenit  aproape 
idolul  poporului. 

O  vorbă  încă,  şi  am  încheiat  acest  capitol. 

Intorcându-se  multe  persoane  pe  la  mine,  se  în¬ 
ţelege,  că  vorbele  curgeau  ca  apa  pe  gârlă.  Dintre  vorbe 
poate,  unele  vor  fi  fost  pişcătoare  pentru  unii  ori  alţii, 

ales  din  cei  ce  nu  erau  de  faţă.  Poate  că  cei  ce  duceau 
vorbele  mai  departe,  după  firea  lor  de  flecari,  mai 
adaugau  câte-ceva  dela  ei  criticei  şi  persoanele  atinse 
luau  lucrul  de  blam,  deşi  aevea  nu  eră  blam.  Intr’o 
bună  dimineaţă  mă  pomenesc  cu  soţia,  că  vine  la  mine 
şi-mi  comunică  un  caz  de  serioase  animozităţi,  escat 
pe  urma  unor  vorbe  schimbate  în  casa  noastră,  apoi 
îmi  zice:  Facem  regulă;  în  casa  noastră  să  nu  se  facă 
nici  când  critică  persoanelor  —  ales  absente  şi  din  casa 
noastră  să  se  eschidă  cu  toiul  personalităţile /  Zis  şi 
făcut!  Animozităţile  iscate  le-am  aplanat  cu  tact  şi  pre¬ 
vedere  grabnic.  Palavrele  s’au  alungat  apoi.  Nitne  nu 
mi- a  adus  nici  o  veste  picantă  şi  nici  a  dus  de  acelea 
din  casa  mea.  Toate  conversaţiile  se  mişcau  pe  teren 
idealist;  şi  am  avut  pace  statornică  cu  toată  lumea. 

Vasile  Gan 

_  protopop. 

O  scriere  valoroasă. 

Nicodem  Milaş:  Dreptul  Bisericesc  Orientat,  traducere  de  Dim. 
/.  CornilesciL  şi  Vasile  S.  Radu ,  revăzută  de  /.  Mihălcescu.  Bucureşti.  Ti¬ 
pografia  «Gutenberg»  1915.  pag.  606. 

Răposatul  episcop  al  Zarei,  Nicodem  Milaş,  a  încuviinţat 
traducerea  în  româneşte  a  opului  său  «Dreptul  Bisericesc  Ori¬ 
ental»  şi  astfel  putem  ceti  şi  în  româneşte  o  constatare  făcută 
de  dânsul  în  amintitul  op,  la  pagina  20,  că:  «Până  în  ziua  de 
azi,  n’a  apărut  în  nici  o  limbă  o  lucrare,  in  care  să  se  fi  expus 
în  total  dreptul  actual  din  Biserica  greco-orientală;  căci  ori  nu 
s’au  dus  la  sfârşit,  ori  se  ocupă  numai  cu  dreptul  unei  biserici 
particulare».  Constatarea  aceasta  o  face  marele  canonist  Milaş 
numai  cu  privire  la  prelucrările  sistematice  ale  materialului  drep¬ 
tului  bisericesc,  cari  prelucrări  să  cuprindă  legile  existente  în 
întreaga  biserică  ortodoxă  universală,  cum  şi  normele,  cari  se 
află  în  vigoare  în  bisericile  particulare.  Lipsa  unei  atari  prelu¬ 
crări  o  reliefează  autorul  şi  în  prefaţa  ediţiei  germane  a  opului 


său,  unde,  între  altele,  spune  că  acestei  necesităţi  a  voit  să-i 
satisfacă  prin  tipărirea  acestui  manual  de  drept  bisericesc.  Bo¬ 
găţia  isvoarelor  consultate  de  dânsul  o  scoate  la  iveală  autorul 
în  această  prefaţă  în  mod  deosebit,  pentru-ca  oricine  să  se 
poată  convinge  pe  baza  izvoarelor  despre  părerile  lui  şi  felul 
de  a  privi  diferitele  chestiuni  ale  dreptului  bisericesc. 

Traducătorii  acestui  op  de  valoare  mare,  au  şi  reliefat  în 
prefaţa  traducerii  prin  peana  învăţatului  profesor  Dr.  loan  Mi- 
hălcescu  dela  universitatea  din  Bucureşti,  că  tocmai  fiind  Milaş 
în  tratarea  diferitelor  materii  totdeauna  bazat  pe  izvoarele  drep¬ 
tului  bisericesc,  a  ştiut  să  trateze  diferitele  chestiuni  din  punct 
de  vedere  istoric,  a  analizat  legiuirile  pur  bisericeşti  şi  politico- 
bisericeşti  ale  tuturor  bisericilor  ortodoxe.  Toate  acestea  «fac 
din  acest  drept  bisericesc  nu  numai  cel  mai  de  seamă  manual 
ortodox,  dar  îl  pun  chiar  mai  presus  de  cele  mai  muite  ma¬ 
nuale  de  drept  Bisericesc  romano-catolic  şi  protestant». 

Această  apreciere  meritată  e  numai  un  dreptar  al  valorii 
foarte  mari  a  traducerii  de  faţă.  Traducerea  în  sine  încă  e  o 
operă  de  mare  valoare,  fiind  ea  traducerea  unui  op  tradus  deja 
în  toate  bisericile  aparţinătoare  ortodoxiei.  Şi  mai  e  un  criteriu 
pentru  măsurarea  valorii  traducerii.  Criteriul  acesta  îl  luăm  dela 
o  altă  mărturisire  din  prefaţa  traducerii,  că  adecă  «cunoaşterea 
canoanelor...  e  prea  puţin  răspândită  în  clerul  românesc».  E 
destul  să  adeverim  această  afirmaţie  cu  privire  la  stările  noastre, 
având  în  vedere,  că  dela  anul  1868  Compendiul  de  drept  ca¬ 
nonic  al  cărturarului  —  mitropolit  Şaguna  ocupă  tot  locul  prim. 
De  atunci  pe  acest  teren  la  noi  nu  s’a  făcut  cu  desăvârşire 
nimic. 

Având  acum  traducerea  celui  mai  de  valoare  manual  de 
drept  bisericesc  al  bisericii  răsăritene,  putem  să  ne  îndreptăm 
întrelăsările.  Avem  mijlocul  cei  mai  important  prin  care  trebue 
să  ajungem  la  cunoaşterea  normelor  de  oeârmuire  a  bisericii. 
Ce  e  mai  mult,  cetind  cu  luare  aminte  şi  urmând  în  toate  ac¬ 
ţiunile  vieţii  noastre  bisericeşti  după  părerile  canonistului  Milaş, 
dovedim,  că  şi  noi  ştim,  cumcă  biserica  este  împărăţia  lui  Dum¬ 
nezeu  pe  pământ  (Matei  XVI,  18).  Biserica  deci  e  o  instituţie 
dumnezeiască  pe  pământ  şi  despre  aceasta  ne  învăţă  tocmai 
cunoaşterea  temeinică  a  dreptului  bisericesc,  care  îşi  are  baza 

în  principii  tot  de  origine  dumnezeiască.  Căci  precum  a  zis 
Isus  Hristos,  că  biserica  e  împărăţia  Iui  Dumnezeu  pe  pământ, 
tot  acelaş  dumnezeiesc  Isus  la  Matei  XVIII.  16—17  prezintă  bi¬ 
serica  ca  pe  o  comunitate  de  credincioşi,  cari  se  pot  şi  trebue 
să  se  conducă  de  aceleaşi  norme  faţă  de  alţii  cari  nu  se  su¬ 
pun  acelor  norme.  Locul  citat  adecă  ne  spune  să  sfătuim  între 
patru  ochi  pe  fratele,  care  ne  greşeşte  şi  arătându-se  renitent 
să-l  sfătuim  între  martori,  iar  dacă  nici  aşâ  nu  ajungem  cu 
el  la  rezultat  bun,  să-l  spunem  bisericii  «şi  dacă  nu  ascultă 
nici  de  biserică,  să-ţi  fie  ţie  ca  un  păgân  şi  vameş».  Evident, 
că  aici  Mântuitorul  vorbeşte  de  «biserică»  şi  că  pentru  a 
avea  dreptul  să  considere  de  păgâni  şi  vameşi  pe  aceia,  cari 
nu-i  urmează  învăţăturile,  trebue  să  aibă  oameni,  cari  respectă 
şi  urmează  acele  învăţături  şi  a  doua  oară  trebue  să  aibă  norme 
cari  să  le  poată  aplică  faţă  de  «păgâni  şi  vameşi»,  căci  numai 
aşa,  dar  numai  aşa  poate  zice  adevărata  biserică  despre  «i  ce 
nu  ascultă  de  ea,  că  aceia  sunt  pentru  ea  păgâni  şi  vameşi. 

Acesta  e  senzul  acestui  loc  al  sfintei  Scripturi,  de  care 
leagă  Miiaş  originea  dreptului  bisericesc.  E  atât  de  măreţ  felul 
cum  expune  Milaş  necesitatea  dreptului  bisericesc,  şi  această 
expunere  clară  ne  reaminteşte,  că  precum  e  de  necesară  şti¬ 
inţa  dreptului  bisericesc,  tot  aşa  e  de  necesar  ca  ocârmuitorii 
bisericii  să-şi  respecteze  normele  prescrise  de  dreptul  acesta. 
Milaş  face  deosebirea  corect  între  Drept  canonic  şi  bisericesc, 
spunând,  că  numirea  de  drept  canonic  se  poate  folosi  numai 
fiind  vorba  de  acele  legi  bisericeşti  —  numite  canoane  —  cari 
sunt  obligătoare  pentru  întreaga  biserică  şi  cari  s’au  adus  până 
In  veacul  al  IX-lea  şi  sunt  cuprinse  în  colecţiunea  fundamen¬ 
tală  de  canoane,  încheiată  în  anul  1883  în  forma  nomocano- 
nului  în  14  titluri  (pag.  7,  8  şi  65).  Totuş  pentru  numirea  drep¬ 
tului  de  azi  din  biserică  se  întrebuinţează  numirea  de  drept 
bisericesc,  pentru-că  şi  după  veacul  al  IX-Iea  au  legiferat  fac¬ 
torii  competenţi  pe  seama  bisericii,  dar  acele  norme  nu  se  nu¬ 
mesc  canoane,  fiindcă  n’au  intrat  în  colecţia  de  canoane,  care 
s’a  încheiat  în  veacul  al  IX-lea.  Dreptul  canonic  aşadar  e  baza 
celui  bisericesc,  dar  nu  e  aşa  de  vast  ca  acesta  după  extenziune. 

Din  opul  lui  Milaş  învăţăm,  care  e  locul  biserlcei  în  do¬ 
meniul  dreptului,  care  e  poziţia  dreptului  bisericesc  în  sistemul 

general  al  dreptului,  arătând,  că  raporturile  de  drept  au  trei 
domenii:  drept  bisericesc,  privat  şi  public,  după  cum  privim 
pe  om:  ca  membru  al  bisericii,  în  sine  şi  ca  membru  al  sta¬ 
tului.  Expunerile  sale  ne  prezintă  pe  omul  deplin  stăpân  în  ma¬ 
terie  juridică,  pentru-că  despre  aceasta  mărturisesc  notele,  —  de 
cari  e  însoţit  textul,  —  luate  din  cei  mai  renumiţi  jurişti,  cum 
e  Puchta,  Savygni  Bluntschli  etc.  Pe  lângă  aceasta  se  referă  şi 
la  cei  mai  celebri  autori  de  drept  bisericesc  romano-catolic  şi 
protestant,  ca:  Phillips,  Walter  (catolici)  şi  Richter  şi  Wassers- 
chleben  (protestanţi). 

Milaş  împarte  materialul  in  5  părţi:  I.  Izvoarele  dreptului 
bisericesc  şi  colecţiunile  lor;  II.  Organizaţia  Bisericii;  III.  Ad¬ 
ministraţia  bisericii;  IV.  Vieaţa  bisericii  şi  V.  Raportul  dintre 
biserică  şi  stat  şi  eterodocşi. 

Un  deosebit  serviciu  face  autorui  prin  îrişirarea  unei  con- 
ştienţioase  serii  de  lucrări  asupra  literaturii  dreptului  bisericesc, 
asupra  ,  izvoarelor,  menţionând  şi  de  Constantin  Popovici  jun. 
care  a  scris:  Fântânele  şi  codicii  Dreptului  bisericesc.  La  lucrările 
sistematice  menţionează  dintre  Români  pe  Şaguna,  Boroianu  şi 
Pocitan. 

La  pag.  19  şi  22  autorui  face  amintire  de  opul  lui  Euthi- 
mius  Ioannovis:  Principia  luris  Ecclesiastici  veteris  orthodoxae 
orientalis  Ecclesiae,  despre  care  spune  că  a  văzut  numai  primul 
volum,  care  tratează  despre  persoanele  bisericeşti.  Despre  exem¬ 
plarele  volumului  al  doilea  deduce,  că  trebue  sa  se  fi  ars  toate 
în  timpul  revoluţiunii  ungare.  Se  află  însă  un  exemplar  ai  vo¬ 
lumului  al  ll-lea  în  biblioteca  societăţii  «Andreiu  Şaguna»,  care 
volum  tratează:  «de  rebus  sacris,  et  profanis,  cum  speciali 
tractatu  de  matrimonio».  Cum  se  vede,  învăţatul  episcop,  ne- 
având  la  îndemână  decât  volumul  prim,  a  dedus,  că  în  volumul 
al  doilea  autorul  va  fi  tratat  materialul  întreg,  dar  deducţia  se 
pare  a  fi  nebazată,  căci  volumul  al  doilea  —  apărut  în  Neo- 
planta  în  1844,  cu  trei  ani  mai  târziu  ca  primul  volum,  —  nu 
exhauriazâ  întreg  materialul,  ci  tratează  numai  despre  lucrurile 
sfinte,  biserică,  altar,  amvon,  mănăstiri  etc.,  apoi  despre  căsă¬ 
torie  şi  Ia  sfârşit  despre  lucrurile  profane,  încheiând  cu  măsurile 
şi  pondurile,  câtă  vreme  lipseşte  cartea  a  III-a,  care  tratează 
despre  delicte  şi  judecata  bisericească.  Fiindcă  al  doilea  volum 


nu  Cuprinde  şi  cartea  a  IH-a,  —  (despre  care  titlul  volumului 
I.  şi  11.  aminteşte:  Principia  iuris  Ecclesiastici...  quae  collegit, 
et  in  tres  Libros:  de  Personis;  item  de  rebus,  cum  speciali 
Tractatu  de  Matrimonio;  atque  de  Delictis,  et  Iudiciis,...  inlin- 
quam  Latinam  vertit  Euthimius  loanovics),  —  urmează,  că  de 
sigur  cartea  a  treia  a  fost  rezervată  în  al  Hl-lea  volum,  care  nu 
ştim  să  fi  apărut.  Despre  acest  op  al  lui  loanovics  se  zice,  că  l-ar 
fi  folosit  mitropolitul  Şaguna  Ia  compunerea  Compendiului  său 
de  Dreptul  Canonic. 

Izvoarele  dreptului  bisericesc  le  expune  cu  un  exat  şi  larg 
aparat  ştiinţific  şi  în  fiecare  propoziţie  cetitorul  are  ocaziunea 
de  a  se  convinge,  că  totul  în  biserica  noastră  se  bazează  pe 
păstrarea  învăţăturii  sănătoase  a  evangheliei  creştine.  Face  o 
comparajie  corectă  între  tradiţie  şi  dreptul  uzului,  tratează 
despre  legile  civile  ca  izvor  al  dreptului,  apoi  despre  dreptul 
canoniştilor.  Cu  privire  la  întrebuinţarea  izvoarelor  drep¬ 
tului,  aplicarea  şi  puterea  obligatoare  a  legilor  bisericeşti, 
Milaş  e  de  părerea,  ca  Biserica  a  avut  şi  va  avea  «totdeauna 
dreptul,  ca,  tinându-se  strâns  de  principiile  fundamentale,  expri¬ 
mate  în  poruncile  principale  ale  Evangheliei,  să  desfiinţeze,  după 
împrejurări,  normele  vechi  şi  să  dea  altele  noi.  Dupăcum  odi¬ 
nioară  sinoadele  posterioare  desfiinţau  unele  norme  ale  sinoa¬ 
delor  anterioare  sau  ie  dădeau  altă  formă,  tot  aşă  şi  azi,  dacă 
s’ar  adună  un  asemenea  sinod,  ar  puteâ  face  uz  de  acest 
drept»...  «Numai  adevărurile  credinţei  şi  moralei  nu  pot  fi 
desfiinţate  niciodată»  (pag.  50 — 51).  Tot  la  acest  loc  ne  dă  ocazie 
Milaş  să  ne  întipărim  bine  în  memorie,  că  după  promulgarea 
unei  legi,  datoria  de  căpetenie  a  autorităţii  bisericeşti  e  să  facă 
totul  pentruca  aceâ  lege  să  fie  ascultată,  spre  care  scop  însă 
conducătorii  înşişi  vor  avea  să  respecteze  legile  bisericeşti,  căci 
şi  regii  sunt  supuşi  lor,  adecă  acelor  legi!!  Normele  explicării 
legilor  şi  abrogării  legilor  le  tratează  cu  aceiaş  claritate  şi  cu 
aceiaş  metodă,  conform  căreia  principiile  expuse  le  aduce  în 
raport  cu  părerile  celor  mai  savanţi  jurişti. 

După  privirea  generală  asupra  izvoarelor,  autorul  se  ocupă 
de  izvoare  în  deosebi.  Izvoarele  le  împarte  în  două  grupe  mari : 
generale  şi  particulare.  Izvoarele  generale  le  expune  după  în¬ 
semnătatea  ce  o  au:  a)  Izvoare  fundamentale  (Sf.  Scriptură;  Sf. 

îradiţiune  şi  canoanele);  b)  întregitoare,  cari  cuprind  hotărlri 
sinodale  aduse  după  încheierea  nomocanonului  în  14  titluri; 
izvoare  auxiliare,  adecă  părerile,  tratatele  şi  comentariile  cano- 
niştilor  renumiţi;  c)  legile  vechi  civile-bisericeşti.  Izvoarele  par¬ 
ticulare  sunt  acelea,  cari  privesc  bisericile  autocefale  de  azi. 
Atât  despre  izvoarele  generale  cât  şi  despre  cele  particulare 
tratează  pe  larg,  adăogând  note  sublimare,  cari  dau  posibilitate 
cetitorilor  să  se  adâncească  şi  mai  profund  în  materie.  O  mică 
observare  e  de  făcut  aici  şi  anume  cu  privire  la  folosirea  ex¬ 
presiei  «izvoare  particulare».  Ediţia  germană  vorbeşte  consecvent 
despre  «besondere  Quellen»  iar  traducătorii  ediţiei  noaste  la 
pag.  61  folosesc  termenul  «izvoare  particulare »,  insă  la  pag.  107 
le  numesc  «izvoare  speciale »,  cu  toatecă  mai  corectă  e  expresia 
«izvoare  particulare »,  carea  ar  fi  să  se  menţină  de  traducători 
peste  tot,  câtă  vreme  bunăoară  şi  Ia  pag.  8  vorbesc  despre 
«dreptul  particular ». 

Altcum  însă  expunerea  întreagă  ne  dă  o  instruire  deplină 
şi  ne  clarifică  fiinţa  izvoarelor  generale,  —  cari  au  obligativitate 
pentru  orice  biserică  singuratică,  care  vrea  să  nu  piardă  carac¬ 
terul  ortodoxiei,  —  precum  şi  a  celor  particulare,  cari  sunt  ale 
singuraticelor  biserici  şi  sunt  condiţionate  de  raportul  lor  cu 
statul  şi  de  organizaţia  lor  externă. 

La  izvoarele  particulare  aflăm  înşirat  şi  Statutul  Organic 
al  mitropoliei  din  Sibiiu.  Aici  se  fac  însă  (pag.  123)  unele  erori, 
ca:  se  spune,  că  autonomia  bisericii  noastre  s’a  recunoscut  prin 
articolul  de  lege  19  din  legea  ungară.  E  o  eroare  de  tipar 
aceasta,  căci  prin  articolul  IX.  am  dobândit  autonomia.  Se  fo¬ 
loseşte  apoi  expresia  tconventul  mănăstiresc»,  câtă  vreme  Sta¬ 
tutul  organic  are  termenul:  « sinodul  mănăstiresc». 

Partea  a  doua  a  cărţii  —  după  cum  am  mai  spus  —  se  ocupă 
cu  organizaţia  bisericii.  Vorbeşte  mai  întâi  despre  biserică  în 
genere.  Întemeierea  solemnă  a  bisericii  s’a  făcut  prin  răstignirea 
Mântuitorului  pe  cruce;  capul  bisericii  e  unul:  Hristoî,  ceeace 
se  argumentează  şi  cu  argumente  raţionale,  căci  biserica  e  o 
împărăţie  spirituală,  prin  urmare  poate  avea  numai  un  cap  spi¬ 
ritual  suprem  cu  deplină  putere  de  conducere.  Puterea  biseri¬ 
cească  trebue  deci  împărţită  la  conducătorii  spirituali  din  diferite 

locuri  ale  lumii  creştine.  Omul  e  muritor  şi  prin  urmare  nu 
poate  fi  conducător  veşnic  al  bisericii  (pag.  171 — 172). 

La  locul  acesta,  pentru  a  cunoaşte  prin  dovezi  părerile 
canonistice  ale  lui  Milaş,  relevăm  pe  scurt  părerile  ce  le  are  cu 
privire  la  raportul  dintre  clerici  şi  laici.  «Chiar  dacă  laicii  n'au 
drept  să  fie  organe  ale  lucrărilor  dumnezeeşti  din  Biserică,  totuş, 
ca  oameni  şi  creştini,  ei  dispun  de  aceleaşi  mijloace  şi  puteri 
care  ţintesc  la  binele  ei  şi  care  sunt  impuse  şi  păstorilor  bisericii; 
ca  atare  ei  pot  şi  trebuie  să-şi  întrebuinţeze  puterile  ori  de  câteori 
e  vorba  de  binele  Bisericii»  (pag.  181).  Ei  pot  exercită  puterea 
magisteriului,  dar  cu  ştirea  şi  învoirea  ierarhiei.  Insă  «potestas 
ordinis»  o  poate  exercită  numai  ierarhia.  Puterea  ierarhică  are 
dreptul  să  conducă  toate  afacerile  privitoare  Ia  Biserică,  iar  laicii 
pot  conlucrâ.  Pentrucă  spiritul  bisericii  ortodoxe  cere  conlucrarea 
aceasta.  Dar  toate  drepturile  poporului  sunt  condiţionate  de  adu¬ 
narea  episcopilor,  care  exercită  puterea  bisericească  în  sinod 
ecumenic  peste  toată  lumea  şi  în  sinod  local  cu  putere  obligătoare 
pentru  bisericile  particulare. 

Nici  o  afacere  administrativă  nu  se  poate  aranja  fără  episcop. 
Drepturile  poporului  atârnă  de  ale  episcopilor.  Milaş  arată  că, 
ce  e  drept,  la  sinoadele  vechi  luau  parte  şi  laicii,  dar  vot  decisiv 
aveau  numai  episcopii.  Laicii  luau  parte  la  sinoade  şi  ascultau 
desbaterile.  E  însemnată  mai  ales  pentru  biserica  noastră  con¬ 
statarea  că:  « După  cum  In  sinoadele  ecumenice  şi  în  sinoadele 
particulare,  tot  aşa  şi  în  consistoriile  eparhiale,  numai  preoţii 
au  dreptul  să  intervină  şi  să  dea  kotărîri.  De  aceia  laicii  care 
după  organizarea  fundamentală  a  bisericii  orientale,  nu  puteau 
luă  parte  de  drept  în  sinoadele  bisericeşti  amintite,  nu  pot  luă 
parte  nici  la  adunările  consistoriilor  eparhiale,  nici  în  chestiuni 
de  credinţă,  nici  în  afaceri  de  administraţiune  bisericească» 
(p.  184—185). 

La  p.  290  şi  urm.  ne  spune  Milaş,  că  la  alegerea  unui 
episcop  luă  parte  poporul,  clerul  şi  episcopii  eparhiei.  Popdrul 
îşi  dădea  părerea,  iar  episcopii  decideau,  care  e  cel  mai  vrednic, 
ori  apoi  episcopii  propuneau,  iar  poporul  se  pronunţă.  Nimeni 
nu  puteă  fi  episcop  fără  voia  poporului.  Insă  mai  târziu  s’au  ivit 
neorânduieli  la  alegeri  şi  de  aceea  sinodul  local  din  Laodicea 
a  decis,  ca  poporul  de  rând  să  nu  mai  ia  parte  la  alegerea 


episcopului.  Astfel  cu  încetul  poporul  nu  mai  participă  şî  deja 
în  veacul  al  XllI-lea  s’a  întrodus  în  foarte  multe  biserici  parti¬ 
culare  obiceiul,  ca  episcopul  să  fie  ales  numai  de  episcopi. 

In  oarecare  măsură  arată  poziţia  laicilor  faţă  de  cler,  chiar 
şi  participarea  la  sinoadele  ecumenice.  Drept  de  vot  au  numai 
episcopii,  iar  ceialalţi  membrii  ai  clerului,  preoţi  şi  diaconi,  au 
numai  vot  consultativ.  Şi  laicii  pot  luă  parte  (p.  240)  însă  nu 
cu  vot  decizător,  ci  puteau  contribui  şi  ei  cu  explicaţiile  lor  la 
lămurirea  chestiunilor.  Cu  privire  la  dreptul  poporului  de  a  alege 
preoţi,  constată  Milaş,  că  «dreptul  poporului  de  a  alege  pe  preot 
şi  a-1  propune  episcopului  eparhial  se  poate  păstră  numai  acolo 
unde  există  dreptul  ctitoresc  formal  şi  confirmat  pe  cale  legală 
(p.  185).  Cu  privire  la  participarea  laicilor  la  administrarea  averii 
bisericii  canoanele  nu  dispun  nimic.  Dar  dejâ  în  vremea  apo¬ 
stolică  s’au  ales  şi  laici  evlavioşi,  cari  dădeau  mână  de  ajutor 
apostolilor  in  chestia  veniturilor  bisericeşti.  La  pag.  435  arată 
Milaş  cu  claritate  cum  s’a  început  rolul  laicilor  în  administrarea 
averilor  bisericeşti  şi  explică  originea  epitropiilor  de  azi. 

In  partea  a  doua,  după  cele  expuse  despre  biserică;  tra¬ 
tează  despre  autoritatea  bisericească,  originea,  subiectul  şi  ra¬ 
murile  ei.  Secţiunea  a  Il-a  a  acestei  părţi  expune  doctrina  despre 
ierarhie,  alcătuirea  ierarhiei,  intrarea  în  cler,  carea  e  în  strânsă 
legătură  cu  chestia  educaţiei  şi  culturii  ştiinţifice  a  clerului.  Se 
expun  calităţile  pentru  Intrarea  în  cler,  se  explică  cuprinsul 
hirotoniei  şi  se  tratează  şi  despre  hirotonia  celor  de  altă  credinţă. 

Secţiunea  a  treia  a  părţii  a  doua  ne  înfăţişază  organele 
puterii  bisericeşti  şi  anume  sinoadele  ecumenice  ca  autorităţi 
ale  bisericei  universale;  apoi  se  expune  organizaţia  bisericilor 
particulare. 

Partea  a  treia  ne  prezintă  administraţiunea  bisericească. 
Mai  ales  e  vorba  despre  păstrarea,  răspândirea  doctrinei  cre¬ 
ştine,  după  aceea  despre  administrarea  lucrărilor  sfinte,  sub  cari 
Milaş  înţelege  cele  7  taine  şi  diferitele  rugăciuni  instituite  de 
biserică.  Milaş  nu  expune  amănunţit  doctrina  despre  taine,  ci 
numai  partea  lor  canonică,  arătând  condiţiile  validităţii  unei  taine 
(materia  corespunzătoare,  preotul  sfinţit  legal  şi  în  sfârşit  invo¬ 
carea  Sfântului  Duh  după  o  formulă  anumită  şi  cu  gândul 
preotului  la  actul  sfinţirii  pag.  366).  Urmează  apoi  in  partea  a 

treia  legîslaţiunea  bisericească,  jurisdicţiunea  bisericească  (unde 
se  înşiră  delictele  şi  pedepsele)  şi  se  expune  apoi  dreptul  bi¬ 
sericii  de  a  avea  averi.  Milaş  separează  aici  averea  bisericilor 
de  chestia  susţinerii  clerului,  căci  şi  izvoarele  le  separează.  Su¬ 
biectul  proprietăţii  averii  bisericii  e  fiecare  biserică  locală,  care 
dispune  de  avere  (p.  427). 

Partea  a  IV-a  tratează  despre  vieaţa  bisericească,  carea 
consistă  în  înfăptuirea  relaţiunilor  de  drept  ale  bisericii.  Prin 
botez  devine  creştinul  membru  de  drept  al  bisericii,  se  expune 
deci  taina  botezului.  Apoi  se  arată  modalităţile  prin  cari  sunt 
primiţi  eterodocşii  în  biserică  şi  anume:  păgânii,  se  primesc  în 
calitate  de  catehumeni,  apoi  creştinii  neortodoxi  prin  botez  sau 
prin  mir-ungere,  sau  prin  pocăinţă  şi  în  fine  per  excepţionem 
se  mai  primesc  în  biserică  —  dar  această  normă  e  în  uz  numai 
în  biserica  greacă  —  catolicii  şi  protestanţii  numai  sub  condiţia, 
dacă  se  botează. 

După  acestea  urmează  vieaţa  liturgică.  Punctul  central  e 
aici  euharistia.  Milaş  arată  că  preotul  care  o  celebrează  trebue 
absolut  să  se  împărtăşească,  şi  pentru  aceasta  să  fie  nemâncat 
Se  vorbeşte  apoi  despre  venerarea  sfinţilor,  despre  locurile 
sfinte,  lucrurile  sfinte  şi  timpurile  sfinţite.  Sub  lucruri  sfinte 
înţelegem  acelea,  cari  se  referă  exciuziv  la  serviciul  divin.  Unele 
se  întrebuinţează  direct  pentru  euharistie,  altele  independent 
de  ea  (d.  e.  cărţile  sfinte).  Celece  se  întrebuinţează  direct  (po¬ 
tirul  etc).  se  numesc  sfinte,  celelalte  (cărţile  etc.)  sfinţite.  Tot 
în  partea  a  patra  se  tratează  şi  despre  căsătorie,  apoi  despre 
vieaţa  societăţilor  în  biserică,  între  cari  numără  Milaş  şi  mona- 
hizmui,  pe  care  îl  prezintă  ca  lipsit  de  caracterul  necesităţii  în 
bigerică,  dat  fiind,  că  în  istoria  bisericii,  până  la  o  vreme  n’a 
existat.  Societăţile  laice  însă  sunt  a  se  deosebi  de  ale  mona¬ 
hilor,  căci  membrii  lor  nu  depun  votul  monahal,  nu  duc  vieaţă 
monahală  comună  etc. 

Partea  ultimă,  adecă  a  cincea  tratează  despre  raportul 
dintre  biserică  şi  stat;  mai  întâiu  primim  o  privire  generală, 
care  s’a  luat  numai  în  ediţia  a  doua  a  opului,  căci  din  ediţia 
primă  lipseşte.  Se  tratează  apoi  originea  bisericii  şi  a  statului 
şi  independenţa  lor,  carea  se  face  evidentă  prin  deosebirea  ce 
este  între  amândouă.  Căci  biserica  a  fost  fundată  direct  de 


—  108  — 


Dumnezeu,  dar  statele  numai  indirect,  întrucât  Dumnezeu  a 
sădit  în  oameni  tendinţa  de  unire;  apoi  biserica  nu  e  mărginită 
nici  tn  privinţa  temporală  nici  locală,  ca  statul.  State  sunt  multe, 
dar  biserica  e  numai  una.  Biserica  e  dăinuitoare;  statul  se 
schimbă  etc.  Scopul  ultim  e  vieaţa  de  veci  pentru  om,  ca 
membru  al  bisericii,  dar  ca  membru  al  statului  e  asigurarea 
unui  traiu  tihnit  pe  pământ.  Nu  urmează  însă  că  între  ele  ar 
fi  exclusă  orice  reciprocitate,  pentrucă  membrii  bisericii  în  acelaş 
timp  sunt  şi  membrii  ai  statului.  Intre  ele  e  un  raport  de  ajutor 
reciproc;  pentru  biserică  nu  e  de  însemnătate  sistemul  politic 
al  statelor;  pe  capii  statelor  îi  consideră  de  unşi  ai  lui  Dum¬ 
nezeu  şi  învaţă  pe  membrii  ei  să  asculte  de  dânşii,  însă  în  aceiaş 
vreme  îşi  vede  şi  de  misiunea  sa  divină.  Biserica  are  princi¬ 
piul  său,  in  temeiul  căruia  şi  dacă  e  apăsată  de  stat,  îşi  înde¬ 
plineşte  misiunea  sa. 

Milaş  prezintă  şi  un  tablou  general  al  sferei  de  activitate 
a  statului  şi  bisericii.  în  competenţa  excluzivă  a  bisericii  cad 
chestiile  de  natură  spirituală:  a)  credinţa  şi  morala,  serviciul 
divin,  tainele  (având  în  vedere  caracterul  lor  bisericesc),  admi¬ 
nistrarea  internă  a  bisericii,  primirea  în  cler  etc.  In  competînţa 
statului  cad:  chestiuni  de  drept  privat,  violarea  legilor  statului  etc. 
Chestii  cari  pot  fi  rezolvate  de  biserică  şi  stat  în  înţelegere 
comună  ar  fi:  înfiinţarea  de  episcopii,  stabilirea  eparhiilor  etc. 
In  fine  expune  Milaş  raportul  dintre  biserică  şi  celelalte  socie¬ 
tăţi  religioase. 

* 

t  t  * 

Acum,  când  e  vremea  a  încheia  aceste  rânduri,  nu  pot 
trece  cu  vederea  a  aminti,  că  traducătorii  acestui  op  au  săvârşit 
prin  darea  lui  în  româneşte  o  operă  de  mare  valoare  pentru 
biserica  noastră  ortodoxă-română  de  pretutindenea.  Traducerea 
tălmăceşte  în  chipul  cel  mai  fidel  textul  stabilit  de  marele  ca- 
nonist  Milaş  şi  astfel  întreaga  traducere  se  prezintă  ca  o  lu¬ 
crare  de  mare  preţ.  De  amintit  este,  —  pentru  a  se  ţineâ  seamă 
la  o  a  doua  ediţie,  —  că  s'au  strecurat  multe  greşeli  de  tipar 
(p.  7.  ecclesistica,  în  loc  de:  ecclesiastica ;  pag.  56:  decudţiuni 
în  loc  de:  deducţiuni;  pag.  127  biseirica,  în  loc  de:  biserica; 
pag.  305  notă:  34  în  loc  de:  24;  pag.  377:  trantmise  în  loc  de 
transmise;  pag.  472;  matura,  în  loc  de;  natura;).  Continuarea 

la  pagina  567  nu  vine  pe  pagina  568  şi  pe  pag.  569,  de  aici 
continuarea  vine  pe  pag.  568  şi  apoi  vine  pag.  570.  Paginile 
574,  575,  576  şi  altele,  încă  conţin  erori  de  tipar.  Credem,  că 
la  a  doua  ediţie  se  vor  evita  toate  aceste  erori. 

De  încheiere  nu  pot,  decât  îndemnă  pe  toţi  aceia,  cărora 
li-a  fost  şi  le  va  fi  dat  să  aibă  trebuinţă  de  cunoaşterea  ca¬ 
noanelor  şi  de  orânduirile,  după  cari  e  condusă  biserica  orto¬ 
doxă  a  Răsăritului,  să  nu  piardă  ocazia,  când  vor  aveă  pu¬ 
tinţă,  —  de  a  se  provedeâ  cu  acest  op  de  mare  valoare,  ai 
cărui  autor  cu  drept  cuvânt  poate  -fi  numărat  la  locul  al  doilea 
între  cei  mai  de  căpetenie  canonişti  ai  bisericii  ortodoxe-ră- 
săritene,  dupăce,  —  după  părerea  lui  Milaş,  —  locul  prim  îl 
ocupă  arhimandritul  loan  al  Rusiei.  pr  Qom^a 


Solia  dela  mormânt. 

Solia  dela  mormânt  e  solia  învierii  şi  a  vieţii  1  Solia  bu¬ 
curiei  şi  a  păcii!  Solia  puterii  în  cer  şi  pe  pământ!  Solia  apo¬ 
stolatului  creştin! 

«Bucuraţi-vă» !  a  fost  salutarea  cu  care  Cel  înviat  a  întâm¬ 
pinat  pe  mironosiţele  (Mat.  28,  9)  cari  au  venit  în  dimineaţa 
învierii  la  mormânt.  Ele  au  făcut  calea  spre  Oolgota,  au  văzut 
pe  Hristos  în  mijlocul  chinurilor  răstignirii,  au  auzit  cuvintele 
prin  cari  «şi-a  dat  duhul»,  au  văzut  trupul  Lui  în  mormânt  şi 
peatra  rostogolindu-se  deasupra  mormântului,  ca  şi  pe  inimile 
lor.  Ce  vor  fi  simţit  ele  acum,  când  au  văzut  înaintea  lor  viu 
pe  Cel  închis  în  mormânt  şi  din  gura  Lui  au  auzit  cuvintele 
«Bucuraţi-văl»?  Nespus  de  mare  a  trebuit  să  fie  bucuria  lor. 
închipueţi  că  ai  fi  în  locul  lor:  ce  ai  simţi,  creştine?  Bucuria 
învierii!  Solia  acestei  bucurii  ne  vine  şi  nouă  astăzi. 

« Pace  vouă»!  (Luca  24,  36;  [loan  20,  19,  21,  26)  a  fost 
solia  cu  care  a  venit  Cel  înviat  în  mijlocul  ucenicilor  săi  «cari 
s’au  bucurat  văzând  pe  Domnul».  «Pace  vouă!»  ce  solie  dum¬ 
nezeiască  e  aceasta  mai  ales  astăzi,  în  mijlocul  unei  lumi  tul¬ 
burate  ca  nici  când  altă  dată!  Dar  pacea  lui  Hristos  e  pacea 
pe  care  lumea  nu  o  poate  da,  pacea  ce  izvoreşte  din  armonia 
sufletului  (loan  14,  27)  care  nu  atârnă  dela  strâmtorările  din  afară 

(loan  15,  18),  ci  se  susţine  şi  în  mijlocul  lor,  «Pace  vouă!»  e 
solia  ce  ne  soseşte  de  odată  cu  învierea,  în  mijlocul  gândurilor 
şi  a  tulburării  inimilor  noastre.  «Acestea  am  grăit  vouă,  ca  să 
aveţi  întru  mine  pace;  în  lume  scârbă  veţi  avea,  ci  îndrăzniţi, 
eu  am  biruit  lumea»  (loan  16,  33). 

«. Datumi-s’a  toată  puterea  în  cer  şi  pe  pământ »  (Mat.  28, 
18)  —  solia  puterii  care  a  triumfat  prin  înviere  şi  înaintea  căreia 
trebuie  să  se  plece  toate  puterile  cereşti  şi  cele  pământeşti  şi 
«toată  limba  să  mărturisească,  că  Domnul  este  Isus  Hristos  întru 
mărirea  lui  Dumnezeu  Tatăl»  (Filip.  2,  11).  Sceptrul  său  e  pu¬ 
terea  cea  mai  înaltă.  împărăţia  sa  nu  are  margini,  ca  şi  harul  şi 
adevărul  care  stă  la  temeliile  ei. 

« Mergând  învăţaţi  toate  neamurile »  (Mat.  28,  19)  —  iată 
sol'a  apostolatului!  Dar  acest  împărat  nu  stă  pe  tronul  măririi 
sale  aşteptând  ca  oamenii  să  vină  şi  să  se  mântuiască.  Dupăce 
prin  sângele  său  ni-a  răscumpărat  şi  ni-a  deschis  porţile  ceriului, 
a  trimis  pe  apostolii  Săi  să  înveţe  şi  să  vestească  evanghelia 
vieţii  şi  a  mântuirii  la  toată  făptura. 

«iată  eu  ca  voi  sunt  în  toate  zilele ,  până  la  sfârşitul  vea¬ 
cului».  Nici  odată  n’a  rămas  neîmplinită  această  mângâietoare 
făgăduinţă.  Domnul  a  fost  cu  ucenicii  Săi  în  Ierusalim,  în  An- 
tiohia,  în  Efer,  în  Colose,  în  Galaţia,  în  Filipi,  în  Tesalonic,  în 
Corint,  în  Atena,  în  Roma  şi  până  la  marginile  pământului.  Şi 
astăzi  Ei  este  cu  urmaşii  apostolilor  şi  cu  toţi  aceia  cari  păşesc 
pe  urmele  Lui.  El  este  şi  cu  noi,  oricare  ar  fi  terenul  muncii 
noastre.  El  este  cu  noi,  când  mânile  noastre  slăbesc  şi  curajul 
inimei  noastre  scade.  EI  este  cu  noi,  când  suntem  împresuraţi 
de  duşmani  cari  ne  vor  răul.  Când  se  întunecă  şi  vifore  se 
ridică  ameninţătoare  în  jurul  nostru,  El  este  cu  noi.  Şi  în  valea 
întunecoasă  a  suferinţii  şi  a  morţii,  El  este  cu  noi.  El  trăieşte, 
căci  s'a  dovedit  mai  puternic  decât  moartea  şi  mormântul,  s’a 
dovedit  Domn  al  puterii  şi  al  vieţii. 

Aceasta  e  solia  care  ne  soseşte  iarăşi  dela  mormântul 
Domnului  în  Dumineca  învierii.  Să  o  primim  cu  credinţă  fiească 
şi  neşovăitoare.  Să  o  vestim  cu  entuziasmul  primilor  ei  bine- 
vestitori,  în  această  lume  a  uciderii  şi  a  morţii.  Nouă  ne  trebue 
evanghelia  vieţii.  Prin  ea  să  turnăm  în  sufletele  tuturor  fiilor 
bisericei  şi  poporului  nostru  nouă  puteri  şi  nouă  nădejdi  în 

viitor.  Nu  poate  fi  închisă  vieaţa  în  mormânt,  căci  rupe  toate 
neceţile  vicleniei  şi  răutăţii.  Spuneţi  tuturora,  că  după  Vinerea 
patimilor  soseşte  totdeauna  Dumineca  învierii!  Aşa  eşiîn  vieaţa 
neamurilor  şi  aşă  trebue  să  fie  şi  în  vieaţa  neamului  nostru ! 

Acest  curaj  moral  să-l  înviem  în  toate  sufletele,  în  legă¬ 
tură  cu  solia  învierii  Aceluia,  care  a  zis  despre  sine:  «Eu  sunt 
învierea  şi  vieaţa.  Cel  ce  crede  întru  mine ,  de  va  şi  muri,  va  fi 
viu ,  şi  tot  cel  ce  este  viu  şi  crede  întru  mine,  nu  va  muri  în  veci. 
Crezi  aceasta ?»  {Ioan  11,  25,  26).  Nicolae  Bălan. 


Pilde  şl  asemănări. 

Anotimpurile  vieţii.  Intr’o  societate  de  oameni  de  diferite 
vârste  s’a  pornit  discuţie  asupra  întrebării:  care  timp  din  vieaţa 
omului  e  cel  mai  fericit?  Dupăce  şi-au  spus  toţi  părerile,  a  fost 
poftit  să  se  pronunţe  în  chestie  şi  stăpânul  casei  în  care  se 
găsiâ  societatea  —  un  bătrân  trecut  de  80  de  ani.  Acesta,  luând 
cuvântul,  întrebă  pe  cei  prezenţi,  dacă  au  văzut  grupul  de  pomi 
ce  se  găseşte  dinaintea  căsii  sale,  apoi  zise:  «Când  soseşte  primă¬ 
vara  şi  în  aerul  blând  al  ei  răsar  mugurii  şi  florile  pe  arbori,  mă 
cuget:  cât  de  frumoasă  e  primăvara!  Când  vine  vara  şi  pomii 
sunt  acoperiţi  cu  frunziş  des,  în  care  se  ascund  pasările 
cântătoare,  zis:  cât  de  frumoasă  e  vara!  Când  toamna  pomii 
sunt  încărcaţi  cu  poame,  iar  frunzele  lor  au  cele  mai  variate 
colori,  gândesc:  cât  de  frumoasă  e  toamna!  In  sfârşit  când  vine 
iarna  şi  pe  pomi  nu  sunt  nici  frunze,  nici  fructe,  atunci  printre 
crengile  desbrăcate  de  podoabe  privesc  în  sus,  cum  mai  înainte 
nu  puteam,  şi  văd  cum  strălucesc  stelele  colo,  întru  cele  de  sus! 
Acum  spuneţi-mi,  care  timp  din  vieaţa  omului  e  mai  frumos? 
Fiecare  e  frumos,  fiecare  îşi  are  frumseţa  sa,  dar  atârnă  dela 
noi  ca  să  i-o  ştim  da». 

* 

Buruienile.  Pentru  ca  să  nimiceşti  o  grădină,  nu  trebuie 
să  smulgi  florile,  să  spargi  cărările  şi  să  strici  îngrăditura.  E 
destul  dacă  hu  te  mai  interesezi  de  loc  de  ea,  ci  o  laşi  pă¬ 
răsită. 

Există  mulţi  oameni,  cari  nici  decum  nu  se  cugetă  să  facă 
pagube  în  grădina  sufletului  lor,  dar  ei  nu  se  interesează  de  ea, 
nu  o  îngrijesc  de  loc.  Ei  nu  cetesc  sfânta  Scriptură,  nu  se  mai 
roagă,  nu  cercetează  sfânta  biserică,  nu  se  mărturisesc,  nu  se 
cuminecă,  nu  plivesc  în  fiecare  zi  buruienile  ce  au  crescut  în 
grădina  sufletului  lor,  lasă  să  crească  tufişuri  în  neorânduială, 
cari  rţu  Iasă  să  pătrundă  aierul  şi  razele  soarelui  la  plantele  cele 
folositoare.  In  acest  chip  în  scurtă  vreme  grădina  se  umple  de 
sălbătăcime  şi  uriciune. 

Aşa  se  întâmplă  şi  cu  grădina  sufletului  nostru.  Ea  trebuie 
să  producă  ceva:  flori  şi  fructe,  ori  spini  şi  pălămidă.  Cele  dintâi 
buruieni  ce  au  crescut  din  negrijă  în  această  grădină,  sunt  cele 
mai  primejdioase,  căci  atrag  după  ele  în  scurtă  vreme  multe 
altele. 

* 

Ceeace  ne  trebuieşte.  Alex.  von  Humbold,  un  mare  savant, 
zise  odată:  «E  caracteristic  că  oamenii  —  atât  cei  din  clima 
fierbinte,  cât  şi  cei  din  cea  rece  —  arată  deopotrivă  predilecţie 
pentru  căldură.  Când  a  fost  introdus  creştinismul  în  Islanda, 
locuitorii  de  acolo  au  voit  să  fie  botezaţi  cu  toţii  în  izvoarele 
calde  de  pe  Hecla.  In  zonele  tropicale,  pe  şesuri  ca  şi  în  munţii 
Cordileri,  se  adună  oamenii  din  toate  părţile  la  izvoarele  cele 
calde». 

Oamenii  iubesc  căldura,  ca  şi  când  în  mod  instructiv  ar 
simţi,  că  în  căldură  e  vieaţă,  iar  în  răceală  şi  ger  e  moartea. 
Oare  nu  e  tot  aşa  şi  în  vieaţa  sufletească?  Oare  dacă  bisericile 
rămân  goale,  iar  localurile  de  distracţie  sunt  pline:  nu  e  de  vină 
şi  preotul,  care  nu  pune  căldură  în  felul  cum  săvârşeşte  sluj¬ 
bele  şi  nu  spune  dela  sine  nici  un  cuvânt  cu  foc  şi  duh  şi 
putere  de  sus?  Căldura  inimei  atrage,  răceala  respinge.  Oamenii 
simt  numai  decât,  cari  cuvinte  sânt  isvorîte  din  convingeri  şi 
cari  sânt  numai  aramă  sunătoare. 

Celce  trăieşte  în  prezenţa  Iui  Dumnezeu,  acela  nu  rămâne 
cu  sufletul  rece,  căci  soarele  iubirei  de  Dumnezeu  topeşte 
ghiaţa  egoismului  şi  face  din  inima  omului  un  ogor  productiv. 
Dacă  trăim  în  lumina  feţii  lui  Dumnezeu,  atunci  inima  se  în¬ 
călzeşte  de  iubirea  lui  Dumnezeu.  Celce  trăieşte  departe  de 
Dumnezeu,  acela  rămâne  în  umbră  şi  cu  inima  rece.  Cum  va 

putek  încălzi  unul  ca  acesta  şi  pe  alţii  ?  Cu  un  sloiu  de  ghiaţâ 

nu  poţi  aţâţa  focul.  Numai  vieaţa  trezeşte  vieaţă. 

* 

Şase  regule  pentru  creştinii  cei  tineri.  1.  Nu  uită  nici 
când  să-ţi  faci  rugăciunile  tale  zilnice,  în  cămara  ta.  Când  le 
faci,  te  cugetă  aşa:  Domnul  e  de  faţă  şi  aude  rugăciunea  mea 
(Evr.  11,  6). 

2.  Nu  uită  să  ceteşti  din  sf.  Scriptură,  iar  când  ceteşti  te 
cugetă  aşa:  Domnul  vorbeşte  cu  mine  şi  eu  trebuie  să  cred 
ceeace-mi  spune  şi  să  urmez  (loan  5,  39). 

3.  Nu  Iăsâ  se  treacă  nici  o  singură  zi,  în  care  să  nu  fi 
făcut  ceva  pentru  Domnul.  în  fiecare  seară  te  cugetă  la  aceea 
ce  a  făcut  Domnul  Hristos  pentru  tine,  apoi  te  întreabă:  ce 
voiu  face  eu  pentru  El?  (Mat.  5,  13—16). 

4.  Dacă  stai  la  îndoială  şi  nu  şti  de  e  bine  ori  nu  e  bine 
să  faci  un  lucru,  roagă-te  lui  Dumnezeu,  să  te  lumineze.  Dacă 
după  rugăciune  ţi-se  va  păreâ  că  nu  e  bine  să-l  faci,  atunci  să 
şti  că  acel  lucru  nici  nu  e  bun  (Rom.  14,  23). 

5.  Nici  când  nu  te  luă  orbeşte  după  faptele  altor  oameni, 
zicându-ţi:  fiindcă  aceia  au  lucrat  aşa,  vreau  să  lucrez  şi  eu  ca 
dânşii.  Ci  mai  vârtos  întreabă  aşâ:  Doamne,  ce  vreai  Tu  ca  să 
fac  eu?  apoi  după  răspunsul  ce-1  vei  primi  te  îndreaptă  (loan 
10,  27;  Rom.  14,  16,  22,  23). 

6.  Nu  te  preâ  încrede  în  părerile  tale.  Dacă  ele  sunt  în 
contrazicere  cu  cuvântul  lui  Dumnezeu,  atunci  te  întreabă:  oare 
pot  fi  bune  părerile  mele,  dacă  e  adevărat  cuvântul  lui  Dum¬ 
nezeu?  Fiindcă  amândouă  nu  pot  fi  adevărate,  atunci  crede  lui 

Dumnezeu  şi  lasă-ţi  inima  de  minciună  (Rom.  3  4). 

* 

Folosul  poverilor.  Un  călător  ne  spune,  că  în  unele  ţinuturi 
din  Africa,  oamenii,  având  să  treacă  printriun  râu  cu  curgere 
repede,  îşi  pun  mai  întâi  pe  cap  o  povară  grea,  bunăoară  o 
piatră.  Povara  îi  face  să-şi  proptească  bine  picioarele  şi  îi  fereşte 
de  a  se  răsturnă  în  valuri. 

Aşâ  face  şi  Dumnezeu  cu  noi,  când  ne  pune  ca  să  purtăm 
câte-o  povară  în  vieaţă.  Curentele  vremii  şi  valurile  vieţii  poate 
ni-ar  răpi  cu  ele,  dacă  n’am  avea  povara,  care  ne  face  să  ne 
cugetăm  mai  cu  temeiu  asupra  drumului  vieţii  noastre. 

N.  B, 

Mişcarea  literară. 


Calea  Vieţii.  învăţături  creştineşti  pentru  poporul  româ¬ 
nesc,  Vulcan.  , 

«Titlul  unei  cărţi  arată  de  obiceiu,  ce  a  voit  autorul  să 
scrie».  Lărgind  sfera  acestui  adevăr,  sentinţa  lui  cade  şi  asupra 
publicaţiei  din  discuţie. 

Chestiunea  stă  aşa:  fost-a  apariţia  unei  reviste  religioase 
pentru  popor  o  necesitate  sau  nu?  Răspunsul  e  în  afară  de 
orice  îndoială.  Căci  dacă  peste  tot  are  cineva  lipsă  de  îndrumare 
sufletească  corectă  şi  luminată,  apoi  are  ţăranul  nostru,  pe  care 
vitregia  vremurilor  l-a  mânat  m-fl'oianul  adânc  al  superstiţiilor 
înfricoşătoare.  Se  ’nţelege^  vorbim  de  «totum  pro  magna  parte». 
Asaltat  de  viforul  zilelor  grele  el  se  sbate  orbecând  şi  strigă 
după  ajutor.  Spasmul  chinurilor  sale  sufleteşti  nu-1  vom  putea 
domoli  decât  prin  vorbe  de  mângâiere,  prin  înţeleaptă  povaţă; 
iar  întunerecul  din  sufletele  năpăstuiţilor  nu  va  fugi  decât  din 
faţa  luminii,  căci  «Lumina  întru  întunerec  luminează». 

Calea  vieţii!  îngustă,  spinoasă,  plină  de  obstacole  şi  pri¬ 
mejdii,  cum  e,  ea  este  cea  adevărată.  Ferice,  de  ceice  o  cu¬ 
nosc  şi  o  urmează.  Ei  sunt  eroii  vrednici  de  cinstea  de  a  trăi. 
Căci,  oricum,  vieaţa  e  un  dar.  In  sine  nu  e  nici  bună  nici  rea. 
Ţi-o  faci  —  una  sau  alta.  Şi  binecuvântat  e  numele  celorce  în- 
drumează  şi  pe  alţii  înspre  limanul  mântuirii. 

Acesta  şi  vrea  să  fie  scopul  revistei,  de  care  vorbim.  Tre- 
bue  să  constatăm  însă  deia  început,  că  ceice  redactează  «Calea 
vieţii»  umblă  pe  —  căi  greşite.  Când  o  spunem  aceasta,  facem 
o  observare  de  caracter  mai  mult  metodologic  decât  material; 
căci  când  încerci  să  luminezi  pe  cineva,  nu  e  vorba  numai  de 
învăţătura  ca  atare,  ci  mai  vârtos  de  felul,  cum  cauţi  să  i-o  stre¬ 
cori  în  suflet.  înainte  de  toate  trebue  să-i  vorbeşti  în  limba  lui. 
Altfel,  să  nu  te  miri,  dacă  sămănând  cel  mai  curat  grâu  chiar, 
vei  seceră  pălămidă.  In  această  privinţă  «Calea  vieţii»  se  apropie 
de  limita  suficientă  —  fără  a  o  atinge.  Stilul  pe  alocurea  e  prea 
rigid,  artificial,  ne  mai  amintind  unele  sterilităţi  şi  anomalii  lim- 
bistice  ca  cea  a  părintelui  Nicolae  din  articolul  «De  vorbă  cu 


credincioşii  meî».  —  Bună  seară,  Domnule  părinte !  Par'că  ânurttC 
vrea  să  sfideze  intimitatea,  temeiul  tuturor  raporturilor  dintre 
preot  şi  credincioşi.  «Domnule  tată!»,  ca  ironie  fină  la  adresa 
unui  preot  prea  «modernizat»  de  duhul  vremilor  noastre,  ar 
mai  merge;  dar  fraza,  pusă  în  gura  lui  Nenea  Pavel  —  nu 
rimează. 

Şi-apoi  de  împărţirea  şi  specificarea  cărţilor  Sf.  Scripturi 
îi  arde  ţăranului  nostru,  când  el  se  ’ngrozeşte  şi  de  ideia  de 
a-şi  face  capul  călindar?  Abstracţiunile,  teoria  goală  pentru  ei 
e  vorbă  ’n  vânt.  Nu  prinde.  Sfaturi  practice,  concretizate  în 
exemple,  iată  «pânea  vieţii»  pentru  popor! 

Apoi  articolul  cu  frumosul  titlu  «Crâşma-i  soră  cu  Românul» 
e  de  toată  —  minunea.  Adevărat,  că  Românul  bea...  când 
poate.  Dar  a  ridică  crâşma  la  rangul  onorific  de  soră  a  neamului 
nostru,  fără  ’n  doială,  că  trece  dela  constatarea  unui  trist  adevăr 
la  bârfirea  unui  popor,  fapt,  care  însuş  osândeşte  pe  moralistul 
din  capul  căruia  a  răsărit  această  injusţă  sentinţă.  Şi  încă  ceva. 
Autorul  nici  n’a  rămas  consecvent,  'recunoscându-şi  —  poate 
instinctiv  —  greşala.  Căci  în  miezul  acestei  «apologii»  a  beţiei 
—  altfel  nu-i  pot  zice  —  spune,  că  patima  din  discuţie  «în 
multe  părţi  nu  este  cunoscută,  nu  este  înrădăcinată».  Dar  atunci, 
care-i  geneza  iperbolicului  titlu?  Dacă  nu  este  cunoscută,  de 
ce-o  mai  aminteşte,  fie  chiar  cu  intenţia  de  a  o  combate? 

Articolul  e  ţinut  într’un  ton  plin  de  umor  —  fără  a  fi  sa¬ 
tiric,  —  care  umor  culminează  într’o  glumă  demnă  de  regretaţii 
«Bobârnaci»,  dar  nu  de  o  revistă  cu  pretenţia  de  a  face  educaţie 
religioasă-morală. 

Numerii  2  şi  3  dovedesc  un  vădit  progres  atât  ca  tehnică, 
cât  şi  ca  conţinut.  Unii  sfătuitori  însă  nici  aici  n’au  fost  In  stare 
să  se  ridice  mai  presus  de  superficialitatea  unei  concepţii  infe¬ 
rioare  despre  lucruri.  Bunăoară  diacul  Vasile  în  «Despre  înoirea 
omului  prin  post  şi  pocăinţă»  se  mărgineşte  la  tâlcuirea  rostului, 
ce-1  are  abstinenţa  dela  mâncări  şi  beuturi,  fără  a  accentua  va¬ 
loarea  postului  mai  înalt,  spiritual. 

Cuprinsul  publicaţiei  îl  completează  câteva  «Pilde  şi  citaţii 
biblice»  —  bine  alese,  ce  e  drept.  Comentarea  unora  însă,  într’o 
«limbă  veche  şi  înţeleaptă»  n’ar  fi  de  prisos.  Doar  însuşi  pă¬ 
rintele  Nic.  mărturiseşte,  că  «Biblia  e  un  lucru  greu  de  înţeles, 


lic¬ 


ornul  fără  învăţătură  nu  o  pricepe,  dacă  tiu  sunt  în  eâ  şi  în¬ 
semnări,  cari  să  lumineze  pe  om». 

Câteva  poezioare  împodobesc  paginile  revistei. 

Valoarea  unei  cărţi  e  egală  cu  duhul  sălăşluit  într’ânsa. 
Mai  mult  duh  şi  o  mai  severă  autocritică  —  în  trebueşte  revistei 
«Calea  Vieţii».  Altfel  îşi  osândeşte  raţiunea  propriei  sale  existenţe. 

N.  Colan. 


CEOITICA. 

Daruri  frumoase  pentru  orfeli¬ 
natul  nostru.  Ne  creşte  inima  de  bu¬ 
curie  văzând  însufleţirea  mare  şi  iubirea 
darnică,  cu  care  se  fac  contribuirile 
pentru  înfiinţarea  căminului  de  adă- 
postire  şi  creştere  a  orfanilor  neamului 
nostru.  Au  intrat  contribuţii  dela  bogaţi 
şi  săraci,  dela  intelectuali  şi  ţărănime, 
dela  societăţi  şi  institute  financiare,  ba 
chiar  şi  bravii  noştri  ostaşi  din  tranşee 
au  trimis  sume  foarte  frumoase.  Cel 
mal  mare  dar  —  un  dar  cu  adevărat 
princiar  —  ce  s’a  făcut  până  acum, 
este  al  bisericei  sf.  Nicolae  din  Braşov, 
care  a  votat  suma  de  100.000  cor.  pe 
seama  orfelinatului.  Nu  mai  puţin  pre¬ 
ţios  este  darul  de  peste  30.000  cor.  ce 
l-au  dat  Săliştenii.  Conducătorii  ace¬ 
stor  două  centre  bisericeşti  şi  naţionale 
ale  noastre,  cari  totdeauna  au  stat  în 


fruntea  mişcărilor  mari  din  sânul  nea¬ 
mului  nostru,  au  dat  dovadă  că  stau 
la  înălţimea  vremilor  mari,  prin  cari 
trecem.  Servească  de  pildă ! 

■  • 

Orfelinat  unit  la  Blaj.  Pilda  bună 
a  bisericei  noastre  a  avut  darul  de-a 
îndemnă  pe  fraţii  noştri  uniţi  cu  Roma 
ca  să  o  imiteze.  Cu  mult  entuziasm 
s’a  decis  înfiinţarea  unui  orfelinat  unit 
la  Blaj,  pentru  care  s’au  şi  adunat  deja 
până  acum  sume  foarte  frumoase.  Nu¬ 
mai  bucură  ne  poate  această  nobilă 
emulaţie  în  săvârşirea  faptelor  mari 
de  iubire  creştinească  şi  românească. 
Acesta  e  ogorul  cei  larg,  pe  care  cu 
cât  vom  lucră  mai  mult  şi  mai  cn  spor 
şi  unii  şi  alţii,  cu  atât  ne  vom  apropia 
şi  înţelege  mai  bine.  Manca  caritativă 
înfrăţeşte. 


